text:
Aşgabatda ÝHHG-niň ýakyndan ýardam bermeginde Türkmenistanda günüň energiýasy boýunça ýol kartasyny işläp düzmeklige bagyşlanan «tegelek stol» geçirildi. Bu barada Türkmenistanyň daşary syýasat edarasynyň saýtynda habar berilýär.
Maslahata Energetika ministrliginiň, Maliýe we ykdysadyýet ministrliginiň, Daşky gurşawy goramak we ýer serişdeleri baradaky Döwlet komitetiniň, Türkmenistanyň Ylymlar akademiýasynyň Gün energiýasy institutynyň wekilleri, Marynyň Türkmen döwlet energetika institutynyň mugallymlary, şeýle hem beýleki daşky gurşawy goramak bilen bagly ygtyýarlandyrylan döwlet edaralarynyň hem-de jemgyýetçilik guramalarynyň wekilleri gatnaşdylar.
ÝHHG-niň Aşgabatdaky Merkeziniň Mary şäheriniň Türkmen döwlet energetika instituty bilen bilelikde gurnan bu çäresiniň esasy maksady günüň energiýasy boýunça ýol kartasynyň taslamasyny ara alyp maslahatlaşmakdan we ony işläp düzmek baradaky tekliplere garamakdan ybaratdyr.
— Biziň şu günki «tegelek stoluň» başynda geçiren maslahatlaşmalarymyz gaýtadan dikeldilýän energiýa ulgamynda pudagara hyzmatdaşlygy we milli dialogy çuňlaşdyrmak ugrundaky möhüm ädim boldy. Milli edaralaryň ýol kartasyny işläp düzmeklige özleriniň ýolbaşçylyk etmegini nazarda tutup, ÝHHG-niň Aşgabatdaky Merkezi ÝHHG-niň agza döwletleriniň öňdebaryjy tejribelerini alyşmaga we öz ygtyýarlyklarynyň çäklerindäki başga-da ýardamlary bermäge taýýardyr - diýip, ÝHHG-niň Aşgabatdaky Merkeziniň ýolbaşçysy, Ilçi Natalýa Drozd aýtdy.
«Tegelek stoluň» başynda geçirilen maslahatlaşmalaryň dowamynda milli bilermenler Türkmenistanda günüň energiýasynyň ösüşi barada gysgaça gürrüň berdiler we döwlet bähbitleriniň nukdaýnazaryndan ýol kartasynyň taslamasyny ara alyp maslahatlaşdylar.
ÝHHG-niň Aşgabatdaky Merkezi bu ugurda mundan beýläk hem öz ýardamlaryny dowam etmegi meýilleşdirýär.Ýol kartasynyň gutarnykly görnüşini taýýarlamaga we beýleki agza döwletleriň alternatiw energiýa ulgamynda taslamalary amala aşyrmak boýunça halkara tehnologiýalary hem-de döwlet-hususy eýeçilik özara gatnaşyklarynyň öňdebaryjy tejribelerini alyşmaga aýratyn üns berler.


c: text/html

text:
Norwegiýanyň mekdeplerinde ýapynja we ýüz örtgüsi geýmek gadagan ediler
Norwegiýanyň mekdeplerinde güýz paslyndan başlap ýapynja we ýüz örtgüsi geýmek gadagan ediler
Döwlet telewideniýesi NRK-e beýanat beren ýurdyň Bilim ministri Torbýern Ro ýapynja we ýüz örtgüsi ýaly ýüzi dolulygyna ýapmagy gadagan edýän kanun taslamasynyň ýurdyň Ministrler kabinetiniň mejlisi tarapyndna tassyklanandygyny we güýz paslyndan başlap ýola goýuljakdygyny habar berdi.
Ýüzleri dolulygyna ýapyk bolan okuwçylaryň mugallymlar bilen aragatnaşykda kynçylyk çekýändigini aýdan ministr Ro: “Okuwçylaryň başarnykly bolmaklary üçin mugallymlaryň has gowy aragatnaşyk saklamagy möhüm. Şol sebäpli ýüzi ýapýan ähli örtgileri gadagan etmek barada karar kabul etdik” diýdi.
Ro gadagançylyga boýun egmeýänlere garşy hiç hili jeza berilmejekdigini mälim etdi.

robotstxt: allowed

filter: keep


text:
Türkmenistanyň Merkezi bankynyň başlygy tarapyndan gol çekilip, bankyň welaýat bölümlerine iberilen görkezmäniň göçürmesi Azatlyk Radiosyna gelip gowuşdy we onda soňky döwürde döwlet kursundan walýuta almak ugrunda tapylýan emeller babatynda alada bildirilýär.
Azatlyk Radiosy "Dünýä türkmenleri" gepleşiginiň nobatdaky sanyny TMB-nyň durmuşa geçirmegi göz öňünde tutýan täze çäklendirmeleriniň migrantlara, studentlere we olaryň maşgalalaryna etjek täsirine gönükdirýär.
Türkmenistanly migrantlar Bahar we Rozubaý, TMB-ny täze konwertasiýa çäklendirmelerini girizmäge iten ýagdaýlar barasynda söz açyp, göz öňünde tutylýan çäklendirmeleriň etjek täsirleri barasynda Azatlyk Radiosynyň diňleýjileri bilen öz pikirdir-tejribelerini paýlaşýarlar.
Gepleşigi diňläp, bu temadaky tejribeleriňizi we öz garaýyşlaryňyzy aşakdaky foruma teswir görnüşinde ýazyp bilersiňiz.


text:
Awiaýükdaşamalaryny
Haçan-da ýüki uly aralyga çalt geçirmeli bolsa, awiaýükdaşamalaryny ulanmak amatlydyr. Mysal üçin, Moskwa bilen Aşgabadyň arasyndaky aralyk — 3200 kilometr. Bu aralyga awtoulagy ibermek manysyzdyr, demirýol boýunça ýük çalt bolmaz we artykmaç tölemeli bolar. Şu ýagdaýda hut awiaýükdaşamalar alternatiw bolýar. Köplenç awiaýükdaşamalaryny multimodal ýük daşamalaryň bir bölegi hökmünde ulanýarlar. Mysal üçin, ýük howa boýunça Türkmenbaşa iberilýär, ol ýerde gämä ýüklenilýär we mundan beýläk deňiz bilen gidýär.
Iki ýurtlaryň arasynda durnukly awia gatnawyny ulanyp, «Tekiz Yol» kompaniýasy ýükleri Türkmenistan — Russiýa — Türkmenistan ugry boýunça iberýär. Russiýadan ýükleri Türkmenistanyň islendik uly şäherine iberip bolar, muňa Aşgabat, Kerki, Türkmenbaşy, Daşoguz, Mary, Serdar, Balkanabat we beýleki şäherler girýär. Ýüki Russiýadan gije-gündiziň çäklerinde islendik şähere eltip bolar.
Ýükler Türkmenistana awialiniýalaryň üsti bilen Domodedowo aeroportundan iberilýär, ibermek üçin şu kadalary nazara almaly, olar boýunça ýüküň ýol berilýän aňryçäk agramy 110 santimetr beýiklikde, 170 santimetr ininde 150 kilogram bolup biler.
Biziň kompaniýamyz çarter ýük reýslerini guramak mümkinçiligine, şeýle hem ýüki reýs ýolagçy gämileri bilen ibermek mümkinçiligine eýedir. Russiýa awiasiýa arkaly ýük daşamalary üçin biziň kompaniýamyza şertnama saklaýjynyň hyzmatlaryny buýurmak gerek, şonda biz harytlaryň Russiýa eksporty bilen baglanyşykly ähli jogapkärçiligi we ähli meseleleri öz üstümize alarys.
Siz biziň serwisimizden peýdalanyp, öz ýüküňizi ibermek statusyny yzarlap bilersiňiz.
- Bize ýazyň
-
Bize jaň ediň
(+993) 12 76-57-48 - merkezi ofis
(+993) 66 31-77-31 | (+993) 65 88-10-57 Jaň sargyt etmeli


text:
Dünýäniň iň kaşaň dynç alyş merkezleri, ýahta syýahatlary, gymmatbaha ulaglar, Las-Wegasdaky kazino, gije klublary, saýlama alkogol içgileri, umumy bahasy 1 million dollardan hem geçýän goşar sagatlary... bularyň ählisi prezident Gurbanguly Berdimuhamedowyň körekeniniň adaty durmuşyny emele getirýär.
“Türkmenistanyň Alternatiw habarlary” neşiri prezident Berdimuhamedowyň aýal dogany Gülnabat Döwletowanyň gyzynyň adamsy – Ibabekir Bekdurdyýewiň sosial ulgamlaryndaky maglumatlaryny seljerip, degişli derňewleri geçirip, onuň kaşaň durmuşyny köpçülige aýan etdi.
Neşiriň maglumatlarynda has köp “Guga” lakamy bilen tanalýan Ibabekir Bekdurdyýewiň gymmatbaha sagatlara aýratyn söýgüsiniň bardygyny synlasa bolýar.
Onuň üns çekiji görnüşde durup düşen suratlaryndaky iň gymmat sagat – Richard Mille 52-02 Horse Tourbillon bolup, ol çäkli görnüşde diňe Kataryň bazary üçin niýetlenip çykaryldy. Onuň bahasy 565 müň dollar töwereginde durýar.
Richard Mille – “Guganyň” iň gowy görýän sagat brendi ýaly bolup görünýär. Onuň sosial ulgamlaryndaky suratlarynda, bu görnüşli sagatlaryň azyndan dördüsini synlamak bolýar. Olaryň iň arzany 110 müň dollara deňdir.
28 ýaşly Ibabekir Bekdurdyýewiň beýle kaşaň durmuşy alyp barmagyna mümkinçilik berýän girdeji çeşmesi barada köp maglumat ýok. Ol ýaşlykdan rus billýardy bilen meşgullanyp, 15 ýaşynda Türkmenistanyň ýuniorlarynyň arasynda çempion hem boldy. Ol soňy bilen erkin göreş bilen meşgullanyp, hatda ýurduň saýlama toparynyň düzümine hem girdi.
Geçen sentýabrda Aşgabatda geçirilen Ýapyk binalarda we söweş sungaty boýunça V Aziýa oýunlarynda ol billýard boýunça bäsleşip, çempion bolmagy başardy. Mundan soň oňa “Türkmenistanyň sport boýunça at gazanan ussady” diýen at dakyldy.
“Türkmenistanyň Alternatiw habarlary” öz çeşmelerine salgylanyp, Ibabekir Bekdurdyýewiň ozal “Türkmengaz” döwlet konserninde işländigini habar berýär. Emma onuň anyk haýsy wezipede işländigini anyklamak başartmady.
Şeýle-de “Guganyň” Aşgabatda restoranynyň we gije klubunyň hem bardygy aýdylýar.
Galyberse-de, “hiç kime halkyň puluny ogurlamaga, onuň hasabyna baýamaga ýol berilmejegini” aýdýan prezident Gurbanguly Berdimuhamedowyň aýal doganlarynyň, ýegenleriniň we beýleki garyndaşlarynyň ýurtda giň gerimli biznes işlerini alyp barýandyklaryna üns çekilýär. Emma prezidentiň ýakynlary we olaryň telekeçilik işleri barada ilata hiç hili maglumat berilmeýär.
Şol bir wagtda, prezidentiň körekeniniň kaşaň durmuşy baradaky maglumatlar, Türkmenistanda azyk harytlarynyň gymmatlamagy we gytalmagy, aýlyklaryň gijikdirilmegi, iş ştatlarynyň kemeldilmegi, ozal mugt bolan kommunal hyzmatlarynyň ýatyrylmagy ýaly ýagdaýlara gabat geldi.


text:
ABŞ-nyň ýolbaşçylygyndaky hyzmatdaş güýçleri Siriýada Russiýada öndürlen bir taňky nyşana aldy
Siriýada terror guramasy DAIŞ-e garşy geçirlen operasiýada ABŞ-nyň ýolbaşçylygyndaky hyzmatdaş güýçleri Russiýada öndürlen bir tanky nyşana aldy
Mesele hakynda ABŞ tarapyndan berlen beýanatda 10-njy fewralda Siriýanyň Deýrezzor şäheriniň günortasyndaky Tebiýe obasynyň golaýynda Russiýada öndürlen tankyň hyzmatdaş güýçleriniň ýerleşýän etrapçasyna ot açandygyny nygtady.
Hyzmatdaş güýçleriniň özüni goramak maksady bilen hereket edendigini aýdan Amerikaly polkownik Dillon Russiýada öndürlen T-72 kysymly tankyň nyşana alynandygyny nygtady.
Waka ýalňyş çemeleşilmeginiň öňüni almak üçin rus güýçlerine maglumat berlendigini ýatladan Dillon, tankyň kime degişlidigi barada bolsa maglumat bermedi.


text:
Polesýe döwlet uniwersiteti Belarus Respublikasynyň Prezidentiniň 2006-njy ýylyň 5-nji aprelinde çykaran Permany esasynda Pinsk döwlet ýokary bank kolležiniň we Belarus döwlet ykdysadyýet uniwersitetiniň binýadynda döredildi.
Ol häzirki günde Polesýe etrabynyň uly bilmi, ylmy we medeni merkezidir. Uniwersitet köp ugurly we köp basgançakly: uniwersitete çenli taýýarlaýyş, ýokary we ýokary bilimden soňky ýaly professional taýýarlaýyş programmalaryny amala aşyrýar. Uniwersitetde 3790 adam: 2442 – gündizki bölümde, 1348 – gaýybana görnüşde bilim alýar. Taýýarlaýyş işleri dört fakultetde 16 hünär we 19 ugur boýunça alnyp barylýar.
Bank işi fakulteti talyplary okatmak işini gündizki we gaýybana görnüşde indiki hünär we ugurlar boýunça alyp barýar:
«Maliýe we kredit», hünäri: «Maliýe» we «Bank işi»;
«Buhgalter hasaby, analiz we audit» hünäri: «Senagatda buhgalter hasaby, analiz we audit»;
«Informatika ulgamlary we tehnologiýalary» hünäri: «Maliýe – kredit ulgamynyň informatika tehnologiýalary».
Şeýle-de bu fakultetde:
«Maliýe we kredit»;
«Buhgalter hasaby we statistika»;
«Buhgalter hasaby, analiz we audit» ugurlary boýunça magistrler taýýarlanylýar.
Fakultetde taýýarlaýyş işini bäş sany kafedra:
Bank işi;
Maliýe;
Buhgalter hasaby, analiz we audit;
Ýokary matematika we informasiýa tehnologiýalary;
Daşary ýurt dilleri we «Maliýe we bank işi pudak ylmy-barlag» laboratoriýasy, şeýle-de «Okuw-türgenleşik banky» laboratoriýasy alyp barýarlar.
Ykdysadyýet fakulteti talyplary okatmak işini indiki ugurlar boýunça alyp barýar:
«Kärhana ykdysadyýeti we dolandyryş», hünärleri: «Senagat kärhanasynyň ykdysadyýeti we dolandyryş» we «Oba – hojalyk toplumyndaky kärhana ykdysadyýeti we dolandyryş»;
«Marketing», hünäri: «Senagat kärhanalarynyň marketingi»;
«Syýahatçylyk we myhmansöýüjilik».
Fakultet:
«Ykdysadyýet we halk hojalygyny dolandyrmak»;
«Biznes we edara etmek»;
«Ykdysadyýet we kärhana dolandyryşy»;
«Marketing» ugurlary boýunça magistrleri taýýarlaýar.
Fakultetiň düzümine dört fakultet girýär:
Kärhana ykdysadyýeti;
Menejment;
Ykdysadyýet nazaryýeti;
Ynsanperwerlik ylymlary, filosofiýa we hukuk we iki laboratoriýa:
Ekoagroturizmiň YBL;
«Biznes merkeziniň» laboratoriýasy.
2007-nji ýylda Bedenterbiýe fakulteti döredilip, 2008-nji ýylda fakultetiň ady Ýaşaýşyň sagdyn şekiliniň gurnalyşy fakulteti diýlip üýtgedildi.
Fakultet indiki hünärler boýunça talyplary taýýarlaýar:
«Bedenterbiýe»;
«Sagaldyş we uýgunlaşdyryjy bedenterbiýe»;
«Saglygy dikeldiji bedenterbiýe we ergoterapiýa»;
«Sport – mugallymçylyk işi».
Fakultet magistrleri «Beden taýdan kämilleşmegiň, sport bilen meşgullanmagyň, sagaldyjy we uýgunlaşdyryjy beden terbiýäniň nazaryýeti we amallary» hünäri boýunça taýýarlaýar.
Fakultetiň düzümine üç kafedra:
Umumy we kliniki medisina;
Bedenterbiýe we sport;
Sagaldyjy we uýgunlaşdyryjy bedenterbiýe, Bedenterbiýe we sport merkezi, şeýle-hem Okuw-medisina merkezi we longitudinal (uzakmöhletli) barlaglaryň ylmy-barlag laboratoriýasy girýär.
Iň ýaş, 2010-njy ýylda döredilen Biotehnologiýa fakulteti indiki hünärler boýunça talyplary taýýarlamak işini alyp barýar:
«Biologiýa»;
«Bag – seýilgäh gurluşygy»;
«Balykçylyk senagaty».
Fakultetiň düzümine dört kafedra:
Biotehnologiýa;
Biologiýa;
Landşafty proýektirlemek;
Balykçylyk we balyk önümlerini gaýtadan işleýiş senagaty we üç sany ylmy-barlag laboratoriýasy:
Oba-hojalyk biotehnologiýasynyň YBL;
Balyk hojalygy bölümli önümçilik biotehnologiýasynyň YBL;
Ösümlikçilikdäki öýjükli tehnologiýanyň YBL girýär.
Fakultetlerdäki ylmy-balag laboratoriýalary geçirilýän ylmy gözleglere talyplary we aspirantlary güýçli depginde gatnaşdyrmaga mümkinçilik berýär.
Uniwersitetde Hünäri ýokarlandyrmak we kadrlary täzeden taýýarlamak fakulteti şu ugurlar boýunça hereket edýär:
«Bank işi»;
«Edara ýolbaşçylygy»;
«Türgenleşik işi».
Talyplaryň ylmy-barlag işleriniň netijeleri boýunça 2008-nji ýyldan bäri uniwersitet ydysadyýet ugry boýunça GDA düzümine girýän ýurtlaryň güýçli ÝOJ-larynyň onlugyna girýär.
OKUW TÖLEGI WE BEÝLEKI HARAJATLAR:
2017/18 okuw ýyly üçin okuw tölegi – 3200$.
Magistraturada okuw tölegi bir ýyl üçin – 3200$.
Rus dili kurslarynyň (zerur bolanda) 15-20 adamdan ybarat toparda 840 sagat üçin – 1160$.
Bäş sany kaşaň umumy ýaşaýyş jaýlarynyň birinde ýaşaýyş tölegi bir aýda – 35$.
Belarus Resbuplikasynda wagtlaýyn ýaşaýyş üçin hasaba alşyň bir ýyl üçin tölegi – 40$.


text:
Taýland
Tailand (taýl. ประเทศไทย), Tailand Patyşalygy[1] (taýl. ราชอาณาจักรไทย [râːtɕʰa ʔaːnaːtɕɑ̀k tʰɑj]) — Günorta-Gündogar Aziýada döwlet, ol Hindi-hytaý ýarymadasynyň günorta-günbatar böleginde we Malakka ýarymadasynyň demirgazyk böleginde ýerleşýär. Ol gündogarda Kamboja we Laos, günbatarda — Mýanma we günortada — Malaýziýa bilen serhetleşýär.
Umumy tutýan meýdany: 514 müň inedördül kilometr.
Ilaty: 65,4 million adam.
Paýtagty: Bangkok.
Tailand – Günorta-Gündogar Aziýada ýerleşýän döwlet. Ol Hindihytaý ýarym adasynyň günorta-günbatarynda we Malakka ýarym adasynyň demirgazygynda ýerleşýär.
Taýland gündogarda Kamboja we Laos, günbatarda Mýanma, günortada Malaýziýa bilen araçäkleşýär. Taýland 1939-njy ýyla çenli Siam diýlip atlandyrylýardy. Ol “thaý” sözünden gelip çykýar. Ýurduň döwlet dili bolan taý dilinde “thaý” sözi erkinlik diýen manyny berýär. “Taýland” (Thailand) ýurduň iňlisçeleşdirilen görnüşidir.
Taýland patyşalygy Günorta-Gündogar Aziýada ýerleşip, ýurduň günbataryny Andaman deňzi ýuwýar. Taýlandyň territoriýasy demirgazykdan günorta tarap uzalyp gidýär. Demirgazyk burçundan günorta burçuna çenli aralyk 1860 kilometre deňdir. Taýlandyň howasy dürli-dürli bolup, sebitde ýerleşýän ýurtlaryň howasyndan tapawutlanýar. Ýurduň howasy oba hojalygy üçin örän ýaramlydyr. Ýylda iki gezek hasyl ýygnalýar. Ýurduň dürli howa şertleri syýahatçylyk pudagynyň ösüşine hem oňyn täsirini ýetirýär. Ýurda ýylyň her paslyndan daşary ýurtly syýahatçylar yzygiderli gelýärler.
Tokaýlar ýurduň meýdanynyň 10 göterimini tutýar. Ýurduň demirgazygynda we günorta böleginde tokaýlyklar bar.
Döwlet gurluşy
Ýurtda döwlet baştutany – patyşa. Ýurduň premýer-ministri patyşa tarapyndan bellenýär. Iki palataly parlament- Milli geňeş. Ol wekiller palatasy we senata bölünýär. Wekiller palatasynda 480 deputat, Senatda bolsa 150 deputat bar. Palatalaryň agzalaryny halk saýlaýar. Aşaky palata (wekiller palatasy) her dört ýyldan, Senat bolsa 6 ýyldan bir gezek saýlanýar.
Ilaty
Ýurduň ilatynyň agramly bölegini taýlar tutýar. Şeýle hem ýurtda Laos, Hytaý ýaly ýurtlaryň adamlary hem ýaşaýar. Ýurduň ilatynyň 94,6 göterimi buddizm dinine uýýar. Ilatyň 4,6 göterimi musulman. Ilatyň gürlügi – bir inedördül kilometre 118 adam düşýär. Ilatyň dörtden bir bölegi şäherde ýaşaýar.
Taýland patyşasy ýurduň baştutany hasaplanýar. Ýurtda patyşa maşgalasyna uly hormat goýulýar. Bu hormat patyşa Phumiphonyň halkynyň abadan we parahat durmuşda ýaşamagy üçin edýän aladasyndan gelip çykýar. Buddizm we beýleki dinler ýurduň medeniýetinde we durmuşynda öz ornuny alypdyr. Ýurduň milli heýkeltaraşlyk sungatynda muny görmek bolýar.
Ykdysadyýeti
Ýurduň ykdysadyýeti sazlaşykly we çalt depginlerde ösýär. Ýurtda syýahatçylyk pudagy hem ösen. Dünýäniň iň iri tüwi we rezin eksport edýän Taýlandyň ykdysadyýeti esasan Bangkogyň daş-töwereginde jemlenýär.
Taýland tebigy baýlyklara baý ýurt. Ýurtda galaýy, wolfram, marganes, demir, sink, kömür, gymmat bahaly daşlar ýaly gazylyp alynýan peýdaly baýlyklar bar.
Ýurduň merkezi böleginiň ykdysady gatnaşyklary has ösen. Bangkok we onuň eteklerinde köp sanly iri senagat kärhanalaryna, banklara we söwda kompaniýalaryna duş gelmek bolýar. Ýurduň düzlüklerinde şaly, şeker çiňňirigi, mekgejöwen ýaly ekinler ekilýär. 1970-nji ýyllarda ýurduň ykdysadyýeti orta hasap bilen 7 göterim ösýärdi. Soňky ýyllarda bu görkeziji 13 göterime çenli ýokarlandy. Ýurduň ilatynyň işe ýaramly bölegi 34 million adama deňdir. Olaryň 57 göterimi oba hojalygynda, 17 göterimi senagatda, 11 göterimi söwdada, 15 göterimi hyzmat we döwlet gullugynda zähmet çekýär. Ýurduň ilatly nokatlarynyň agramly bölegi elektrik energiýasy bilen üpjün edilen.
Ýurtda maldarçylyga hem uly üns berilýär. Daýhanlaryň aglabasy et üçin towuk köpeldýärler. Şonuň hasabyna hem ýurtda towukçylyk pudagynda ep-esli ösüş gazanyldy. Ýurduň ilaty balykçylyk bilen hem meşgullanýar. Olar dürli deňiz jandarlaryny hem tutýarlar. 1990-njy ýyllaryň ahyrlarynda Taýland deňiz jandarlaryny tutmakda dünýäde öňdäki orny eýeledi.
Ýurduň gaýtadan işleýän senagaty 1990-njy ýyllardan soň çalt depginler bilen ösdi we iň girdejili pudaklarynyň birine öwrüldi. 1996-njy ýylda bu pudagyň girdejisi umumy içerki önüminiň 30 göterimine deň boldy. Bu ugurda elektronika, nebit-himiýa, awtoulaglaryň ýygnalmagy we zergärçilik has-da ösdi.
1960-70-nji ýyllarda dokma toplumyna we azyk senagatyna degişli kärhanalar guruldy. Ýurtda sement, faner, ulag tekerleri önümçiligi barha ösýär.
Soňky ýyllarda ýurduň daşary söwdasy barha artýar. Eksport edýän esasy harytlary: kompýuter, elektrik sazlaýjylar, zergärçilik önümleri, taýýar egin-eşikler, mata, plastikadan ýasalan dürli önümler, galaýy, oba hojalyk önümleri (tüwi, kauçuk) we deňiz önümleri. Import edýän esasy harytlary: ulag, hojalyk harytlar, nebit we nebit önümleri. Taýland eksport edýän önümleriniň aglaba bölegini ABŞ-a iberýär. Ikinji orunda Ýaponiýa dur. Ýaponiýa öz gezeginde Taýlanda içerki bazary üçin zerur bolan harytlary satýar. Ýurda esasy maýa goýum ABŞ we Ýaponiýadan gelýär.
Ulag ulgamy: Taýlandyň demir ýollarynyň umumy uzynlygy 4 müň kilometr. Ol Bangkoky ýurduň demirgazyk we demirgazyk-gündogarynda şäherler, şeýle hem Malaýziýa we Singapur bilen birleşdirýär. Ýurduň ösen garaýol ulgamy bar. Olaryň umumy uzynlygy 70 müň kilometr. Döwrebap garaýol ulgamy bilen ýurduň islendik nokadyna baryp bolýar. Ýurduň öz içindäki gatnawda suw transporty köp ulanylýar. Bangkokyň halkara aeroportundan Ýewropanyň köp ýurduna, Aziýa, Amerika we Awstraliýa gündelik howa gatnawlary amala aşyrylýar. Esasy deňiz portlary: Bangkok porty, Sattahip porty, Phuket porty, Songkhla porty, Kantang porty. Söwda gatnaşyklarynda Bangkok porty ulanylýar.
Pul birligi: Ýurduň pul birligi-bat. Ýurduň maliýe ulgamyna Taýlandyň banky jogap berýär. Ol 1942-nji ýylda döredildi. 1975-nji ýyldan bäri Taýlandyň biržasy döwletiň gözegçiliginde hereket edýär.
Oba hojalygy
Taýland dünýäniň iň iri tüwi öndürýän we eksport edýän ýurdy hasaplanýar. Ýurt her ýyl dürli görnüşdäki tüwileriň 9 million tonnasyny dünýä bazaryna çykarýar. Oba hojalygy pudagy ýurduň umumy içerki önüminiň 10 göterimini tutýar. Şeýle hem ýurtda mekgejöwen, ananas, kakos, banan we beýleki miweler ýetişdirilýär. Taýland bu miweleri hem daşary ýurt bazarlaryna ýerläp, gowy girdeji gazanýar.
Şäherleri
Ýurduň iň iri şäheri Bangkok hasaplanýar. Metropoliten şäheriň düzümine birnäçe şäher eteklerindäki etraplar girýär. Şäher Çauphraýa derýasynyň gündogar kenarynda ýerleşýär. Derýanyň günbatar kenarynda bolsa Thonburi şäheri ýerleşýär. Soňky maglumatlara görä, şäherde 12 milliondan gowrak adam ýaşaýar. Bu görkeziji hem şäher ilatynyň 60 göterimi tutýar.
1980-nji ýyllardan soň Çonburi şäheri çalt depginlerde ösdi. Ol gara metallurgiýa we şeker senagatynyň merkezi hasaplanýar. Şäher Siam aýlagynyň kenarynda ýerleşýär. Çiangmaý ilat sany boýunça Bangkokdan soň ikinji köp adamly şäher bolup, ol demirgazyk Taýlandyň syýasy, ykdysady we medeni merkezi hasaplanýar. Ol birwagtlar gadymy Taý patyşalygynyň paýtagty bolupdyr.
Nakhonratçasima, Korat ady bilen hem tanalýan şäher ýurduň gündogar böleginiň iri ykdysady we administratiw merkezi hasaplanýar. Ol demir we gara ýollaryň esasy uzeli bolup durýar. Gündogardaky Ubonratçathan şäheri hem ösüp barýan söwda merkezleriniň biri hasaplanýar.
Taýlandyň günortasynda, Malaýziýa bilen serhetleşýän ýerinde Haýtaý şäheri ýerleşýär. Ol Bangkogyň demirýol magistralynyň ugrunda ýerleşýär. Haýtaý şäheriniň üsti bilen Malaýziýa kauçuk satylýar.
Çeperçilik sungaty
Taýland milli çeperçilik sungaty bilen meşhurdyr. Ýurduň ähli ýerinde, şol sanda Bangkok we Çiangmaý ýaly iri şäherlerde çeperçilik sungatyna degişli merkezlere duş gelmek bolýar. Taýland – Aziýada ýüpek we dokma toplumyna degişli önümleriň önümçiliginde öňdäki orunlarda durýar. Ýurduň şäherlerindäki dükanlarda dürli hilli we arzan bahadan sowgatlyk harytlaryny satyn almak mümkin.
Baýramçylyklary: Taýlandyň milli baýramçylyklary ýylyň dürli möwsümleri bilen baglanyşyklydyr. Songkhran (Täze ýyl) bahar paslynyň gelendigini habar berýär. Ol aprel aýynyň 12-14-i aralygyna deň gelýär. Bu baýramçylyk üç gün dowam edýär. Baýramçylygyň çäginde adamlar birek-birek bilen suw sepişýärler.
Maý aýynda oba hojalyk möwsüminiň başlanandygyny alamatlandyrýan baýramçylyk, Budda bagyşlanan Wisakha-pudja baýramçylygy bellenýär. Sentýabrda Ok-phansa baýramçylygy bellenýär. Ol ýagyş möwsüminiň tamamlanandygyny alamatlandyrýar.
Bilimi: Ýurtda başlangyç bilim hökmanydyr. Ýurtda uniwersitetlerdir, tehniki, mugallymçylyk, oba hojalyk institutlarynyň birnäçesi hereket edýär. Bangkokdaky ýurduň baýry ýokary okuw mekdepleriniň biri bolan Çulalonkorn 1917-nji ýylda, Tammarsart bolsa 1933-nji ýylda döredildi. Ýurtda Ramkamheng, Kasetsat we Mahidon uniwersitetleri hem hereket edýär.
Metbugaty: Taýlandda onlarça gündelik gazetler neşir edilýär. Olar taý, hytaý we iňlis dillerinde çykýar. Köp tiražly gazetleri: „Tai rat“, „Deýli nýus“, „Siýam rat“, „Sisýan žibao“, „Szinhua žibao“, „Bangkok post“, „Neýşn“.
Ýurduň tele we radio ýaýlymlary döwletiň gözegçiliginde saklanýar. Ýurduň döwlet radioýaýlymy „Radio Taýland“ gepleşiklerini efire taý dilinde berýär. Şeýle hem birnäçe radio stansiýalar we 11 telestansiýalar işleýär.
Taryhy
XI asyrda taýlar Hytaýyň günortasyndan göçüp gidýärler. XIII asyrda bu ýerde birinji döwlet döredilýär. 1350-nji ýylda Aýýuthaýa patyşalygy esaslandyrylýar. Patyşalyk dört ýüz ýyl hökümdarlyk edip, öz territoriýasyny giňeldýär. Soňra Taýland patyşalygy döreýär. Ol häzir Birleşen Milletler Guramasynyň, Bütindünýä bankynyň agzasydyr.
Gözel ýerleri
Ýurduň paýtagty Bangkokda patyşanyň köşgi, uly kitaphana, muzeý, Çakriniň köşgi we köp sanly ybadathanalar bar. Şäherde 400-den gowrak ybadathana bar. Samutprakarnede dünýäniň iň iri krokodil fermasy ýerleşýär. Dünýä belli deňiz kurortlary: Ça-am we Huahin. Pattaýa – Taýlandyň dünýä belli kurorty hasaplanýar. Onda pil goraghanasy bar.
Bangkok
Ýurduň iň uly şäheri we paýtagty bolan Bangkokda 6 milliondan gowrak adam ýaşaýar. Şäheriň eteklerini hem hasaba alanyňda ilatynyň sany 11 milliondan geçýär. Şäheriň meýdany 1.565 inedördül kilometre deň bolup, onuň eteklerini goşanyňda 7.761 inedördül kilometre deň bolýar. Şäher derýanyň kenaryndan ýerleşýär.
Bangkok Günorta-Gündogar Aziýanyň iň çalt we ykdysady taýdan sazlaşykly ösýän şäheri hasaplanýar. Bütindünýä meteorologiýa gullugy Bangkogy dünýäniň iň yssy iri şäheridigini aýdýar. Şeýle hem bu şäher dünýäniň iň köp syýahatçy gelýän şäheri hasaplanýar.
Şäheriň halkara derejesindäki ady Bangkok. Ýurduň döwlet dili bolan taý dilinde şäheriň ady “Krung Thep” diýlip atlandyrylýar. Ol “Perişdeler şäheri” diýen manyny berýär.
Ilaty
2005-nji ýyldaky maglumatlara görä, hasaba alnan ilatyň sany 5 million 658 müň adam. Şäherde Kamboja, Mýanma, Russiýa, Ukraina, Päkistan, Nigeriýa, Hindistan, Bangladeş, Hytaý ýaly köp sanly ýurtdan adamlar ýaşaýar. Ilatyň agramly bölegini taýlar tutýar. Bangkokda 400-den gowrak ybadathana, 55 metjit, 10 kilise bar.
Doganlaşan şäherleri
Bangkogyň birnäçe doganlaşan şäherleri bar. Olar şeýleräk:
- Waşington (Amerikanyň Birleşen Ştatlary).
- Moskwa (Russiýa Federasiýasy).
- Manila (Filippinler)
- Seul (Günorta Koreýa).
Pattaýa
Pattaýa Taýlandyň iri şäherlerinden biridir. Paýtagt Bangkogyň günorta-gündogarynda, takmynan 165 kilometr uzaklykda Taýland aýlagynyň kenarynda ýerleşýär. Şäher administratiw taýdan Çonburi welaýatyna degişli bolandygyna garamazdan, onuň öz-özüni dolandyryş merkezi bar. Pattaýa sözi “günorta-günbatar munson şemaly” diýen manyny berýär. Şäher dünýäniň iň owadan dynç alyş zolaklarynyň biri hasaplanýar. 2005-nji ýyldaky maglumatlara görä, şäher şol ýyl 5,4 million syýahatçyny myhman alypdyr. Soňky ýyllarda bu şähere Gündogar Aziýa we Russiýa ýaly ýurtlardan gelýän syýahatçylaryň sany barha artýar.
Şähere işlemäge we syýahat etmäge gelýän daşary ýurtlularyň sanynyň artmagy netijesinde şäherde köp gatly jaýlar gurlup ulanmaga berlip başlandy. Şeýlelikde şäher köp gatly jaý babatda Bangkokdan soň ikinji orna geçdi. Pattaýa öň syýahatçylyk babatda ýurtda arzan şäherleriň biri bolupdyr.
Şäheriň esasy köçeleriniň biri bolan Walkin strit köçesi hemişe köp adamly bolýar. Köçäniň ugrunda dürli dükanlar, adamlaryň wagtyny hoş geçirmekleri üçin teatrlar, restoranlar bar.


text:
Tema: Ýurdumyzda syýahatçylyk pudagy barha ösdürilýär
Baky Bitarap Türkmenistan döwletimiziň bagtyýarlyk döwründe Milli liderimiziň parasatly baştutanlygynda ýolbaşçylygynda dünýä döwletleri bilen söwda-ykdysady, ylym-bilim, ulag-aragatnaşyk, salygy goraýyş, medeniýet, sport ulgamlaryny ösdürmek bilen bir hatarda syýahatçylyk ulgamyny ösdürmeklige hem aýratyn uly üns berilýär. Türkmenistan döwletimiziň geografiki taýdan amatly ýerleşmegi, taryhymyzy, medenýetimiz, ýadigärliklerimiz we gaýtalanmaýan tebigy gözeliklerimiz ýurdumyz üçin täze pudak bolan syýahatçylygy ösdürmeklige giň mümkinçilikleri döredýär. Hormatly Prezidentimiziň başlangyçlary bilen ýurdumyzda syýahatçylyk pudagyny ösdürmek, halkara syýahatçylykdan girdeýji almak meselesine ýokary derejede üns berilýär we ýurdumyza gelýän syýahatçylaryň sanyny artdyrmak, täze syýahatçylyk ýol ugurlaryny açmak hem-de olara edilýän hyzmatlaryň derejesini ýokarlandyrmak syýahatçylygy ösdürmekde esasy wezipeler bolup durýar.
Syýahatçylyk, munuň özi ilki bilen ýurduň at-abraýynyň, halkyň medenýetiniň, däp-dessurlarynyň bütin dünýä ýaýylmagy üçin örän oňaýly mahabat serişdesi bolmak bilen birlikde ykdysady nukdaýnazaryndan möhüm girdeýji çeşmesi hem bolup durýar. Birleşen Milletler Guramasynyň maglumatlary boýunça häzirki wagtda her ýylda bütin dünýä boýunça 1milliarddan gowrak adam dürli ýurtlara syýahat edýär we syýahatçylyk pudagynyň dünýäniň jemi içerki önümindäki paýy 10 göterime barabar bolmak bilen ol iň girdeýjili pudaklaryň birine öwrüldi. Biziň güneşli ýurdumyzda daşary ýurtly jahankeşdeleriň ünsüni çekip biljek gözel ýerlerimiziň, täsin künjeklerimiziň we taryhy ýadigärliklerimiziň sany sanardan örän kändir.
ÝUNESKO-nyň Bütindünýä mirasynyň sanawyna girizilen Gadymy Merw, Köneürgenç, Nusaý galasy we Altyndepe, Maşat –Misserian ýaly taryhy ýerlerimiziň, Bathyz, we beýleki Goraghanalarymyzyň hem-de Arçman, Mollagara, Baýramaly, Farap, Berzeňňi ýaly birnäçe Şypahanamyzyň türkmen syýahatçylyk pudagynyň ösmegine uly goşant goşjakdygy mälimdir. Gojaman Hazaryň ýakymly kenarynda ýerleýän “Awaza” milli syýahatçylyk zolagynyň we Köýtendagyň uly geljegi bolup, olara diňe Türkmenistanyň däl, eýsem bütin dünýäniň genji-hazyna öwrülip, ýene-de sanlyja ýyldan bütin dünýäde tanalýan syýahatçylyk merkezlerine öwrüljekdigine hiç-hili şek-şühbe bolup bilmez. Häzirki wagtda ýurdumyzda syýahatçylyk işlerini ýola goýmak bilen meşgullanýan syýahatçylyk gulluklarynyň onlarçasy hereket edýär we olaryň sany barha artýar.
Bu gulluklardan her welaýatdaky Welaýat syýahatçylyk gulluklaryny, “ Grant Türkmen syýahat”, “Aşgabat syýahat” , “Zehin”, “Owadan”, “Türkmen syýahat”, “Dag Syýahat”, “Atlas syýahat”, “Hatyr Syýahat “ we başgada birnäçe syýahatçylyk gulluklaryny görkezmek bolar. Ýurdumyzyň syýahatçylyk gulluklary Hytaý, Hindistan, Rossiýa, Ukraina, Özbegistan, Ýewropa ýurtlaryna we dünýäniň beýleki ýurtlaryna syýahata gidýän raýatlarymyza wizalary taýýarlamak hem-de myhmanhanalarda ýer bellemek, awiapetekleri almak hyzmatlaryny ýerine ýetirýärler. Şeýle hem Syýahatçylyk gulluklarymyz we daşary ýurtlardan ýurdumyza gelýän syýahatçylary getirmek bilen meşgullanyp, ýurdumyza gelýän jahankeşdelere syýahatçyny myhmanhanalara ýerleşdirmek we naharlamak, ulag we ýolbeletleri bilen üpjin etmek, ekskursiýa hyzmatlaryny, maglumat-mahabat hyzmatlaryny hem Syýahatçylaryň talaplaryny gönükdirmäge gönükdirilen beýleki hyzmatlary ýerine ýetirýärler.
Paýtagtymyz Aşgabatda, “Awaza” milli syýahatçylyk zolagynda we welaýat merkezlerinde gurulýan döwrebap we kaşaň myhmanhanalar ýurdumyza daşary ýurtlardan gelýän jahankeşdeleri ýokary derejede kabul etmäge giň mümkinçilikleri döredýär. Daşary ýurtlardan gelýän syýahatçylaryň bir bölegi gözel “Awazanyň” kaşaň myhmanhanalarynda bolup, goja Hazaryň jana ýakymly howasyny we suwuny peýdalanmak bilen dynç alsalar, taryh bilen gyzyklanýan syýahatçylar bolsa Nusaý galasyna, Törebeg hanymyň we Soltan Sanjaryň aramgählerine, Goňurdepe şäherine, Köýtendagyň täsin jülgelerine, gowaklaryna hem-de dinozawrlaryň aýak yzlaryna syýahat edýärler. Şonuň üçin hem uçar bilen ýurdumyzyň islendik welaýat merkezine uçanymyzda Ewropa, Aziýa we beýleki daşary ýurt döwletlerinde gelen syýahatçylaryň uly toparyna duşmak bolýandygy bolsa, daşary ýurtly jahankeşdeleriň gadymy türkmen topragyna bolan gyzyklanmalarynyň barha artýandygyna aýdyň şaýatlyk edýär. Şeýle hem daşary ýurtlardan gelýän jahankeşdeler ak mermere örtülen Aşgabat şähermize, Türkmenistanyň gözel ýerlerine, tebigy we taryhy ýadigärliklerine, “Awaza” milli syýahatçylyk zolagyna we milli taryhy-medeni muzeýlerimize örän ýokary baha berýäler.
Arkadag Prezidentimiziň ýurdumyzda syýahatçylygy ösdürmek barada alyp barýan başlangyçlarynyň netijesinde ýurdumyza daşary ýurtlardan gelýän syýahatçylaryň sany ýyl-ýyldan artýar we olara ýokary derejedäki syýahatçylyk hyzmatlary ýola goýulýar. Baky Bitarap Türkmenistan döwletimizde syýahatçylyk pudagyny ösdürmek bilen eziz Diýarmyzyň at-abraýyny, medenýetini, däp-dessurlaryny dünýä ýaýmak barada ýadawsyz işleri alyp barýan Milli Liderimiziň janynyň sag, ömriniň uzak, il-ýurt bähbitli alyp barýan işleri hemişe rowaç bolmagyny arzuw edýäris.


text:
Gelin shu yerde birazajyk okuv sistemamyz hakynda gurleshelin !
Berdimuhammedov eyyam 10 yillik okuv soz beren bolsa onda bu zat 1-2 yila galman girizilermika diyyan ve men shu ishin 100% tarapdary...Yone, bizin mekdeplerimizi shu vagtky halyna goyup, 1-3 klaslar arasy bashlangych synplar edip, son hem 10-nji synpa chenli gonimel okatmalimi ya-da kooooop dashary yurt mekdeplerinin sistemasy bolan Bashlangych mekdep --- Orta mekdep -- Yokary synp'lar
yali synplara bolsek govy bolarmy ?? Mena 2-nji variandyn has dogry boljagyna ynanyan...
Hemishe'de adam 1 zada bar unsini berip etse, onda yuvash yuvash'dan ol ishden gaty govy bash chykarya ve onyn ussady bolyar, beyleki 3-4 sany ishi birden alyp baryanlaryn kopusinden hem govy edyar oz ishini...Edil shu pikir bilen yola chykyp, shol 3 san yash kategoriya'da okayan okuvchylaryn hem mekdeplerini ayri etmeli, 1-nji synp chagajygyn 10-njilardan ovrenjek yaman az zady bardyr, gayta olardan erbetlik goryaler ve etc...


text:
Ýurdumyzda dabaraly bellenilýän şanly seneleriň biri bolan Hasyl toýuna bagyşlanyp, welaýatymyzyň ähli ýerinde baýramçylyk çärelerine giň gerim berilýär. Millilige ýugrulan baýramçylyk dabaralarynyň biri-de welaýat merkezindäki Milli «Ak bugdaý» muzeýiniň golaýynda ýerleşýän giň meýdançada geçirildi. Ony Ahal welaýat häkimligi, Türkmenistanyň Zenanlar birleşiginiň welaýat bölümi hem-de welaýat medeniýet müdirligi bilelikde gurady.
Giň meýdança toý ruhubelentligi bilen alamatlandy. 0l ýerde türkmeniň milti ak öýleriniň gurnalmagy, olaryň daş-töweregi baýramçylyk äheňinde birkemsiz bezelmegi baý öwüşgine eýe boldy. Şeýle gözel görke beslenen meýdança ýygnanan bagtyýar zenanlaryň kalby joş alýardy, ýüregi ylhamdan pürepürdi. Dabaranyň giň gerim alan pursadynda bu hakykat has aýdyň duýuldy.
Welaýatymyzyň dürli ýerinden gelin gelin-gyzlar, mährem eneler baýramçylyk dabarasynyň şatlyk-şagalaňa beslenmegine işjeň gatnaşdylar. Olar toý meýdançasynda milli el işleriniň giň göwrümli sergisini görkezdiler. Dürli haly we haly önümleriniň, keçeleriň we sowgatlyk önümleriniň sergisine sünnälenip ýerine ýetirilen işleriň köp görnüşi bezeg goşdy. Şol işleriň ählisi ene-mamalarymyzdan gelýän el hünäriniň häzirki bagtyýar günlerimizde dowam etdirilýändigini hem-de kämilleşdirilýändigini şöhlelendirdi.
Sergide görkezilen el işleriniň aglabasy çeper elli, zähmetsöýer zenanlaryň arasynda «Gülüň owadan» ady bilen geçirilen bäsleşigiň ýeňijilerine degişlidi. Şol eli çeper zenanlar ýaş gelin-gyzlara öýlerimiziň bezegi bolan halynyň, şeýle-de milli keçäniň ajaýyp nusgalaryny görkezmek we olar
barada gyzykly gürrüň bermek bilen, türkmen milli keçesini taýýarlamak bilen baglanyşykly ýüp saýlap almak we saýmak, ýüňi daramak, реде ýasamak, keçäniň gamyşyny dokamak ýaly
işleri ýerine yetirip görkezdiler.
Tejen şaherinden gelen eli çeper zenan, «Zenan kalby» ordeniniň eýesi Gurbansoltan Orazmyradowanyň ýaşlara beren gürrüňleri has-da özüne çekiji boldy. Onuň indi ençeme ýyldan bäri ene-mamalarymyzdan miras galan keçe we keçe önümleriniň dürli nusgalaryny taýýarlaýandygy, olary taýýarlamagyň usullaryny ýaş gelingyzlara öwredýändigi dogrusyndaky aýdanlary hem-de haly, keçe ýaly el işleri bilen baglanyşykly rowaýatdyr tymsallary hemmelerde ýakymly täsirleri döretdi. Onuň haly, keçe önümleriniň sünnälenip ýerine ýetiren dürli görnüşli sowgatlyk önümleri uly gyzyklanma eýe boldy.
Milli «Ak bugdaý» muzeýi tarapyndan guralan sergi hem ünsi çekiji boldy. Muzeýiň hünärmenleri türkmen aýal-gyzlarynyň, çagalarynyň milli lybaslary, şaý-sepleri, aýakgaplary, türkmenleriň öý hojalygynda ulanan dürli göwrümdäki gap-gaçlary, ululy-kiçili torbalar, haly dokamak üçin ulanylýan gurallar we beýleki gymmatlyklar barada täsirli gürrüň berdiler.
Toý meýdançasyndaky milli öwüşgine beslenen dabara aýdym-sazly çykyşlara utgaşdy. Welaýat medeniýet merkeziniň, etrapdyr şäherleriň
medeniýet bölümleriniň, halk döredijilik toparlarynyň çykyşlary dabarany aýratyn şowhuna besledi. «Dürdäne» halk döredijilik toparynyň gyzlarynyň, «Baharlynyň läleleri» gyzlar toparynyň, Gökdepe etrabynyň medeniýet merkeziniň aýdymçy gyzlar toparynyň ýerine ýetiren joşgunly aýdymlary milli äheňe baýlygy bilen tapawutlandy hem-de şowhunly garşylandy. Alty ganat bezemen ak öýlerde dowam eden çykyşlarda milli toý däp-dessurlar açylyp görkezildi.
Mahlasy, Hasyl toýuna bagyşlanan dabara halkymyzyň milli gymmatlyklaryny, medeniýetini we sungatyny, ata-babalarymyzdan gelýän däp-dessurlary ýaşlara ýetirmek, olaryň kalbynda milli gymmatlyklarymyza bolan söýgini döretmek babatda uly ähmiýete eýe bolup, ýakymly duýgular bilen ýatda galdy.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
BAGRYŇ SIRROZY BILEN NÄHILI ÝAŞAMALY?
Hormatly okyjy!
Bagryň sirrozy bagryň öýjükleriniň zeperlenmegi netijesinde bagryň işiiniň peselmegi bilen häsiýetlendirilýän kesel bolup, ol dowamly keseldir. Sirroza getiren sebäbe we zeperleniş derejesine baglylykda, ol sebäpleri aradan aýryp, öz gündelik ýaşaýyş we iýmit düzgüniňi dogry alyp barmak, bagryň galan sag öýjükleriniň işjeňligini saklaýan derman serişdeleri ulanmak bagryň işjeňligini saklamaga kömek etjek çärelerdir. Sirroz netijesinde zeperlenen bagryň öýjükleriniň işini galan sag öýjükler ýerine ýetirmäge, şeýle-de bagyr dokumasy özbaşdak dilekdilmä ukyply bolsa hem, belli bir wajyp düzgünler bagryň galan sag bölegini aýawly saklamaga ýardam berip biler:
► Sirrozly näsaglar aşa köp fiziki işjeňlikden, ýadawlykdan gaça durmalydyr. Şeýle hem olar agyr ýükleri götermekden gaça durmalydyr, çünki agram salmalar aşgazan-içege ulgamyndan gan gelmelere sezewar edip biler.
► Içiňiziň gatamagyna ýa-da tersine, içiň geçmegine ýol bermäň. Kadada bir gije-gündizde bir gezek täret edilmelidir we täret etme iki gezekden ýygy bolmaly däldir.
► Bedeniňizde çişginliligiň döremezligi üçin duzy we suwuklygy kadadan artyk kabul etmäň. Oňa gözegçilik etmek üçin her gün biliňizi ölçäň. Eger biliň ölçegi öňküden köpelen bolsa, onda ol bedende çişginliligiň dörändiginden habar berýär. Şeýle hem, bedenden köp suwuklygyň ýitirilmegine hem ýol berilmeli däldir. Siz günde iýmitden, içgilerden alýan suwuňyzdan 200 ml. artyk suwuklygy peşew bilen bölüp çykarmalysyňyz.
► Siz berhiz tutýandygyňyzy ýazýarsyňyz. Iýmitiňizde bir gije-gündizde belogyň mukdary 100 gr. köp bolmaly däldir we iýmitiň kuwwatlylyk derejesi 2 müň kkal. ýokary bolmaly däldir. Elbetde, size lukmanyňyz duzly önümleri, tüssede taýýarlanan et we balyk önümlerini, peýniri, buzgaýmagy, deňiz önümlerini kabul etmekden saklanmalydygyny ýatladandyr. Siz özüňize zyýan bermezden bir günde ýagly bolmadyk sygyr etiniň ýa-da towugyň 100 gr. mukdaryny, bir ýumurtgany, ýagsyz gaýmagy, ir-iýmişleriň we gök önümleriň hemme görnüşini kabul edip bilersiňiz.
► Alkogol içgileri kabul etmekden gaça duruň! Lukmanyň rugsady bolmazdan, derman serişdeleri kabul etmekden saklanyň. Köp derman serişdeleriň gözegçiliksiz, dowamly we köp mukdarda ulanylmagy bagra zyýan ýetirip biler.
► Öz lukmanyňyzyň kadaly gözegçiliginde bolup, belli wagtdan barlagdan geçmegi unutmaly däldir.
Hormat bilen, saýtyň lukmany.
- 1128 gezek okalan


text:
Demirgazyk Koreýanyň lideri Kim Çen Yndan çagyryş...
Demirgazyk Koreýanyň lideri Kim Çen Yn Günorta Koreýa bilen Olimpia oýunlarynyň üsti bilen döredilen Ylalaşygyň we dialogyň mylaýym klimatynyň has hem janlandyrylyp, dowam edilmelidigi barada çagyryş berdi
Kim Çen Yn Günorta Koreýa 1953-nji ýyldaky ylalaşykdan bäri sapar guran Demirgazyk Koreýaly ýokary derejeli resmiler bolan we Phýonçhan Gyşky Olimpia oýunlaryndaky duşuşyklaryny tamamlap, ýurda gaýdyp gelen Demirgazyk Koreýanyň Işçi partiýasynyň Politbýurosynyň agzasy gyz jigisi Kim Ýo-Çon we Demirgazyk Koreýanyň mejlisiniň başlygy Kim Ýon-Nam bilen duşuşdy.
Duşuşyga şeýle hem Milli Sport komitediniň başlygy Çoe Hwi we Ýurdyň parahatçylykly birleşmegi komitediniň başlygy Ri Son-Gwon gatnaşdy.
Demirgazyk Koreýanyň KCNA habarlar agentligi duşuşyk bilen bagly surat paýlaşdy.
KCNA-nyň berýän habaryna görä Demirgazyk Koreýanyň lideri ýurdynyň wekiliýetiniň Olimpiýa oýunlaryna gatnaşmagyna öwgüli sözler aýtdy we edilen işlere hoşallyk bildirdi.
Kim Çen Yn Günorta Koreýanyň myhmansöýerligi we Demirgazyk Koreýadan baran wekiliýetiň arkaýyn bolmagy üçin eden tagallalaryna we wekiliýete görkezilen ähmiýet sebäpli minnetdarlyk bildirdi.
Demirgazyk we Günorta Koreýanyň umumy ygtyýary we güýçli arzuwy bilen döredilen Ylalaşygyň we dialogyň mylaýym klimatynyň has hem janlandyrylyp gowy netijeler alynmagynyň möhümdigini aýdan Kim Demirgazyk Koreýa-Günorta Koreýa gatnaşyklarynyň özgerdilmelidigini nygtady we bu babatda ediljek ädimler üçin wajyp buýruklar berdi.


text: Türkmenistanyň Döwlet çeperçilik akademiýasynyň döredileninden bäri ýigrimi iki ýyl wagt geçdi. Ine şu wagtyň dowamynda çeperçilik akademiýasynyň uçurymlary eýýäm mugallym hökmünde we tanymal suratkeşler hökmünde ýurdyň sungat älemine girişdiler. Çeperçilik akademiýanyň içinde dörän çeperçilik bäsleşikleriň hem-de sergileriň däpleri, halypalar we şägirtler arasyndaky sala-salyşyk däpleri, sergileriň netijesinde gurnalýan jedelli maslahatlar akademiýanyň döredijilik durmuşyny özgertdi. 2009-2016-njy ýyllaryň dowamynda Türkmenistanyň Döwlet çeperçilik akademiýasynda geljekki ýaş suratkeşleri terbiýelemek üçin täze döredijilik şertler döredildi. Bu ýyllaryň içinde akademiýanyň “Altyn fondy” – çeperçilik hazynasy döredilýär. Ýaş suratkeşleriň okuw ussahanalarynda çekilen suratlary, bäsleşiklere hödürlenen eserleri, tejribe möwsüminde döredilen çeper işleri, garaz, talyplaryň iň naýbaşy, şowly çykan nakgaşçylyk, grafika, heýkeltaraşlyk, amaly-haşam sungaty, dizaýn hem binagärçilik eserleri ebedilik miras hökmünde aýap saklamak maksady bilen uly hazyna öwrüldi. Çeperçilik akademiýada jemlenen zehinli talyplaryň ýörite topary özbaşdak döredijilik ýoluna gönükdirilip, ýyl saýyn döwrebap, many-mazmuny boýunça agramly hem hünärmentlik taýdan ýokary hilli eserleri döredýär. Akademiýanyň talyplary has uly göwrümli eserleri döretmäge başladylar. Her ýylda talyplara berilýän ýumuşlar edil diplom işiniň derejesinde ýerine ýetirilýär. Şunuň ýaly çeperçilik bäsleşikler hem-de ýörite toparda okaýan ýaş suratkeşleriň işleri beýleki talyplara täsirini ýetirip, döredijilikli zähmet çekmäge itergi berýär. Türkmenistanyň häzirki döwrüniň ösüşlerini, sport ulgamyny, medeni mirasymyzy şöhlelendirýän eserleri döretmek üçin talyplara giň mümkinçilikler berildi. Milletiň ruhy baýlygy, halkyň bilimi hem ylmy ösdürmek ýörelgesi gujurly ýaşlaryň ýol görkezijisidir. Azat Annaýew, Sungaty öwreniji


text:
Döwlet hasaba alyşyny we statistikasyny uzak möhletleýin derejede ösdürmegiň maksatnamasy ýurduň Mejlisi tarapyndan 1999-njy ýylyň dekabrynda kabul edilen «Türkmenistany durmuş-ykdysady taýdan özgertmegiň 2010-njy ýyla çenli döwür üçin Baş ugry» Milli Maksatnamasynyň düzüm bölegi hökmünde işlenip taýýarlanyldy. Ol hasaba alyşyň we statistikanyň halkara praktikasynda kabul edilen sistemasyna Türkmenistanyň geçmeginiň Döwlet maksatnamasyna laýyklykda statistikany kämilleşdirmek boýunça işleriň dowamydyr.
Bu programmanyň esasy maksady Türkmenistanyň ýerine ýetiriji edaralarynyň we kanunçylyk häkimiýetiniň, halkara guramalarynyň, ylmy jemgyýetçiligiň, ilatyň, ýurduň, regionlaryň we ykdysady pudaklaryň durmuş-ykdysady ýagdaýy baradaky hakyky statistiki maglumatlara bolan isleglerini has doly kanagatlandyrmak üçin statistikany sistemalaýyn özgertmegiň esasy ugurlaryny kesgitlemekdir.
Programmanyň maksatlaryny gazanmak üçin aşakdaky wezipeler goýuldy:
jemgyýetde we özgerdilýän ykdysadyýetde bolup geçýän üýtgemeleri hakyky görkezýän statistiki görkezijiler sistemasyny we statistiki gözegçiligiň usullaryny kämilleşdirmek;
halkara utgaşdyrylan döwlet statistiki standartlaryny we klassifikasiýalaryny ornaşdyrmak boýunça wezipeleri amala aşyrmak;
halkara taraplaryna laýyk gelýän statistiki maglumatlaryň pudaklaýyn sistemasy üçin bütewi usulyýet esasyny emele getirmek;
statistiki maglumat sistemasynyň içinde wezipeleri gaýtadan bölüşdirmek arkaly regional statistikanyň rolyny ýokarlandyrmak;
hasabat maglumatlaryny ýygnamagyň, geçirmegiň, işläp taýýarlamagyň, toplamagyň we ýaýratmagyň tehnologiýasyny kämilleşdirmek;
maglumat tehnologiýalaryny ösdürmek;
döwlet statistikasynyň işgärleriniň hünär derejesini ýokarlandyrmak.
Jemgyýetdäki we ykdysadyýetdäki üýtgemeleri hakyky görkezýän statistiki görkezijiler sistemasyny hem-de statistiki gözegçilikleriň usullaryny kämilleşdirmek hasaba alyş we statistika sistemasyny özgertmegiň esasy ugurlarynyň biridir. Bu, ýurtda geçirilýän özgertmeleriň netijelerini görkezýän görkezijilere, ilatyň durmuş-üpjünçilik şertleriniň ähli toplumyny hakyky görkezýän durmuşy görkezijiler sistemasyna, hem-de jemleýji ykdysady görkezijiler sistemasyna degişlidir.
Hereket edýän durmuş-demografiýa statistikasy özgertmeleriň gidişini görkezýän täze görkezijiler bilen dolduryldy we doldurylýar; köpgurluşly ykdysadyýete geçilmegi bilen baglylykda zähmet bazarynyň, ýaşaýyş jay bazarynyň, girdejileriň ösen täze çeşmeleriniň emele gelmegi real we durmuşy bölekleriň netijelik görkezijilerine esasy üns berilýär.
Jemleýji görkezijiler sistemasy milli hasaplar sistemasyny hasaba almak bilen kämilleşýär. Makroykdysady görkezijileri çäkler derejesinde işläp taýýarlamaklyk giňeýär, durmuş-ykdysady görkezijileriň «etrap — welaýat -döwlet» üç derejeli sistemasynyň usulýetiniň işlenip taýýarlanylmagy amala aşyrylýar. Ol bolsa gatnaşyklaryň emele gelşini ykdysadyýetiň hereket ediş şertlerini we Türkmenistanyň we onuň regionlarynyň ykdysadyýetini emele getirmek boýunça häkimiýet edaralarynyň kararlaryny durmuşa geçirmegiň netijelerini seljermek we çaklamak üçin ulanylar.
Statistiki maglumat sistemasynyň içinde wezipeleri gaýtadan bölüşdirmek arkaly sebitleýin statistikanyň roluny güýçlendirmek bellenilýär.
Statistiki gözegçiligiň usullarynykämilleşdirmeklige esasy üns berler. Statistiki maglumatlary ýygnamak usullarynda utgaşdyrylan garaýşy saklamaklyk çak edilýar, muňa laýyklykda ähli pudaklaryň we eýeçilik görnüşleriniň iri we orta kärhanalarynyň gözegçilikleri tutuşlaýyn usul bilen kiçi kärhanalary bolsa -reprezentatiw seçip alma esasynda geçiriler. Olaryň esasynda statistiki görkezijileriň esaslandyrylan goşmaça hasaplamalary amala aşyrylar.
Statistiki gözegçiligi guramak babatda statistikany kämilleşdirmegiň möhüm ugry hojalyk subýektleriniň registrini ýöretmekligi dowam etdirmekdir.
Tutuşlaýyn hasabatlygynyň kemelýän şertlerinde durmuş-ykdysady ýagdaý barada jikme-jik toplumlaýyn maglumaty almak üçin birwagtlaýyn seçimleýin gözegçilikler ileri tutulýan ösüşe eýe bolar. Geçirilýän özgertmeleriň gidişi, kynçylyklar, esasan-da ilatyň özüniň nukdaý nazaryndan olary çözmegiň ýollary barada jemgyýetçilik pikirini öwrenmek maksady bilen sosiologiki gözegçiliklere esasy üns berler.
Halkara tejribesini hasaba almak bilen durmuş ýagdaýlarynyň monitoring sistemasyny işläp taýýarlamak we ornaşdyrmak öňde durýar.
Özgerdilýän ykdysadyýeti hakyky häsiýetlendirmek we ýygnalyşy we işlenip taýýarlanylyşy standartlaşdyrylan görnüşde amala aşyrylýan statistiki maglumatlaryň daşary söwda, bank, maliýe we ykdysady maglumatyň beýleki görnüşleriniň deňeşdirijiligini gazanmak üçin durmuş-ykdysady görkezijileri ylalaşykly maglumaty binýadyny döretmek zerur.Özara baglaşdyrylýan klassifikatorlar şeyle binýadlaryň baglaşdyryjy bölegi bolarlar. Halkara klassifikasiýalaryna laýýyklykda pudaklaýyn hasaba alyşdan ykdysady işleriň görnüşleri boýunça hasaba alyşa we önümiň we hyzmatlaryň bitewi klassifikatoryna geçmeklik özarabaglanyşyk meselesini üstünlikli geçmegiň şertidir.
Statistika işinde maglumat tehnologiýalarynyň ösmegi öňi bilen, korporatiw maglumat ulgamynyň (KMU) döredilmegini göz öňünde tutýar, ol maglumat çeşmeleriniň dolandyryşyny awtomatlaşdyrmagy, ähli maglumat gorlaryna aralaşmagyň maksimal çaltlygyny, goşmaça çykdajylaryň peselmegini, bitewiligi, gorawlylygy we ş. m. üpjün eder. Şunlykda statistika edaralaryň häzirki zaman kompýuterleri we programma üpjünçiligi bilen doly enjamlaşdyrmak göz öňünde tutulýar.
Bazar şertlerinde ykdysady çözgütleriň kabil edilmegi ýurduň we onuň sebitleriniň durmuş-ykdysady ösüşini seljermegiň hil taýdan täze sistemasyny döretmek zerurlygyny ýüze çykarýar. Programma ykdysady ösüşiň balansirlenendigini, barabarlygyny, toplumlaýynlygyny, düziminiň täzeden gurluşuny, haryr we maliýe bazarlarynyň ýagdaýyny we başgalary seljermäge esasy ünsi bermekligi göz öňünde tutýar.
Maglumatlary ýaýratmak, statistiki neşirleriň hilini we mazmuny, görkezijileriň we klassifikatorlaryň halkara tejribesinde kabul edilenler bilen deňeşdirilijigi meselelerinde halkara guramalary tarapyndan maslahat berlen normasy we düzgünleri berjay etmekligi tehniki enjamlaşdyryşa görä üpjün etmek bellenilýär. Maglumatlary ýaýratmaklykda elektron bukjasyna geçmekligi amala aşyrmak bellenildi. Olary has giň ýaýratmak maksady bilen statistiki maglumatlara bolan isleg we daşary ýurt statistiki edaralarynyň tejribesi netijesinde öwreniler.
Milli hasaplary düzmegiň, demografiýa statistikasyny gowulandyrmagyň we beýleki statistikasynyň we hasaba alnyşynyň halkara sistemasyna geçmek meselelerinde halkara sistemasyna geçmek meselelerinde halkara guramasy bilenhyzmatdaşlyk dowam etdirilýär. Özara hereket esasynda ÝEWROSTAT, BMG-niň statistika bölümi, TACIS, BMGÖM, BMGIG, YÖHG, HPG, BDB, ÝUNISEF, TIKA, HZG, GDA-nyň statistiki komiteti, GDA-nyň agzalarynyň statistiki gulluklary bilen aýratyn işjeň bolar.
Türkmenistanyň Hökümetiniň we BMGIG-nyň 2000-2004-nji ýyllar üçin Hyzmatdaşlyk maksatnamasynyň çaklerinde geçirildi: Ilatyň we onuň reproduktiw saglygynyň statistikasy boýunça maglumatlary ýygnamagyň, seljermegiň we ýaýratmagyň milli ulgamyna syn; Migrasiýany hasaba alyşyň häzirki ýagdaýyna syn we ony kämilleşdirmegiň ýollary kesgitlenildi; 2000-nji ýylda ilat we öý hojalyklarynyň pilot (synag) ýazuwuna syn; Türkmenistanda ilatyň migrasiýasyny seçimleýin gözegçiliginiň binýadynda öwrenmek; «Türkmenistanda gender tapawutlarynyň durmuş-ykdysadyfaktorlary» kitapçasy işlenip taýýarlanyldy. BMGIG kadrlary taýýarlamakda kömek berýär, statistikler üçin demografiýa, sosial meseleleri boýunça seminarlaryň giden toplumy geçirildi. Döwlet statistikasynyň ulgamynda Ilat öwreniş we ösüş meseleleri boýunça kadrlary taýýatlamak we gözegçilikler merkezi döredilli. 2004-nji ýylda BMGIG ilat ýazuwyna taýýarlyk işlerine we ony geçirmek boýunça tehniki kömegini berdi.


text:
Germaniýanyň iri “Volkswagen” awtokonserni hytaýly hyzmatdaşlary bilen 2020-nji ýyla çenli täze energiýa çeşmeleri arkaly işleýän ulaglaryň önümçiligi hem-de ulaglary sürüjisiz dolandyrmak tehnologiýasyny işläp düzmek üçin 15 milliard ýewro möçberinde maýa goýum taslamalaryny durmuşa geçirmegi göz öňünde tutýar.
“Sinhua” agentliginiň habaryna görä, “Volkswagen Group China” kompaniýasy 2020-nji ýyla çenli ulaglaryň täze görnüşleriniň 15-sini, 2025-nji ýyla çenli bolsa, şeýle ulaglaryň 40 görnüşini bazara çykarmagy meýilleşdirýär. Pekin halkara ulag sergisinde “Volkswagen” şu ýylyň dowamynda Hytaýyň bazaryna çykarjak ulaglarynyň täze 10 görnüşini köpçülige hödürledi. Şeýle hem kompaniýa Hytaýda ilkinji SOL kysymly elektromobilini öndürmäge girişmekçi.
2017-nji ýylda “Volkswagen Group China” we bilelikdäki iki kärhanasy Hytaýyň bazarynda 3,2 million ulag satuwa çykardy. Şu ýylyň birinji çärýeginde bolsa, 1,01 million ulagyň satuwyny amala aşyrdy.
Şamar DURDYÝEW,
S.A.Nyýazow adyndaky TOHU-nyň talyby.


text: Angliýanyň Liga kubogyna (EFL Cup) “Mançester Siti” mynasyp boldy. Şäherliler “Wemblide” oýnalan finalda “Arsenal” toparyndan 3–0 hasabynda üstün çykyp, 5-nji gezek bu kubogy asmana göterdi. 85671 janköýeriň tomaşa eden duşuşygynyň gollaryny 18-nji minutda Serjio Aguero, 58-nji minutda Winsen Kompani hem-de 65-nji minutda Dawid Silwa derwezä girizdi. “Mançester Siti” bu kubogy öňem 1970-nji, 1976-njy, 2014-nji hem-de 2016-njy ýyllarda gazanypdy. Olar 1974-nji ýylda-da finalda utulypdy. Bu ýeňiş Pep Guardiolanyň tälimçiligindäki 23-nji, iňlis topary bilenem ilkinji kubogy diýlip hasaba alyndy. Bu kubogy 2 gezek (1987, 1993) alan “Arsenal” 6-njy sapar finalda ýeňlişe sezewar boldy. Liga kubogyny iň köp “Liwerpul” eýeläp, mersisaýdlylar 8 gezek ýeňiş gazandy.


text:
Habarlar 24 fewral 2017
Wakalaryň jümmüşinde
Türkmenistanyň Hökümetiniň maslahaty
Milli Liderimiz maslahatyň gün tertibini yglan edip, «Türkmenistanyň Ministrler Kabinetiniň düzümini tassyklamak hakyndaky» Karara gol çekdi, Ministrler Kabinetiniň düzümi Ministrler Kabinetiniň Başlygynyň on orunbasaryndan, 21 ministrden we 27 sany konserniň hem-de komitetiň başlyklaryndan ybaratdyr.
Resmi habar
Moskwada Hökümetara türkmen-russiýa toparynyň onunjy mejlisinde birnäçe resminamalara gol çekildi
Duşuşykda ikitaraplaýyn söwda-ykdysady we medeni-ynsanperwer gatnaşyklaryň häzirki ýagdaýy seljerildi, olaryň geljekki ösüş ugurlary anyklaşdyryldy hem-de özara hereket etmegiň geljegi uly täze ugurlary kesgitlenildi. Mejlisiň netijeleri boýunça birnäçe resminamalara, şol sanda degişli Teswirnama hem-de Türkmenistanyň Hökümeti bilen Russiýa Federasiýasynyň Hökümetiniň arasynda 2017-2019-njy ýyllarda ykdysady taýdan hyzmatdaşlyk etmegiň maksatnamasyna gol çekildi, bu maksatnamany ýerine ýetirmegiň Meýilnamasy tassyklanyldy.
Resmi habar
Halkara zenanlar güni mynasybetli «Ene mähri» atlary dakyldy we pul sylaglary gowşurylar
Türkmenistanyň Prezidentiniň adyndan we tabşyrmagy boýunça hormatly ada mynasyp bolan zenanlara “Ene mähri” nyşanyny 7-nji martda jemgyýetçilik guramalarynyň merkezinde Mejlisiň başlygy A. Nurberdiýewa dabaraly ýagdaýda gowşurar. Milli Liderimiz şeýle hem aýratyn mätäçlik çekýän köp çagaly maşgalalara şol gün täze jaýlaryň açaryny gowşurmagy tabşyrdy.
Resmi habar
Türkmenistanyň Prezidenti Permanlara we Kararlara gol çekdi
Sapardurdy Toýlyýewi Türkmenistanyň Ministrler Kabinetiniň Başlygynyň orunbasary wezipesine bellemeli.
Resmi habar
Türkmenistanyň Prezidenti Karara we Buýruga gol çekdi
Türkmenistanyň Ministrler Kabinetiniň Başlygynyň orunbasary Batyr Taganowiç Atdaýew Ahal welaýaty;
Hyzmatdaşlyk
Ulag ulgamynda türkmen-özbek işewür gatnaşyklaryny berkidip
Oňa dürli kysymly awtomobilleri öndürýän zawodlaryň birnäçesiniň resmi wekilleri gatnaşdylar. Olaryň hatarynda ýeňil awtomobilleri çykarýan “Jeneral Motors Uzbekistan” («GM Uzbekistan») paýdarlar jemgyýeti, “ISUZU” kysymly awtobuslary hem-de orta ýük göterijiligi bolan ýük ulaglary öndürmäge ýöriteleşen “SamAwto” jogapkärçiligi çäklendirilen jemgyýet, “MAN” kysymly ýük ulaglaryny, ýörite tehnikalary we tirkegleri öndürmek boýunça bilelikdäki özbek-nemes kärhanasy we beýlekiler bar.
Sport
Türkmen hokkeýçileri Ýaponiýada gyşky Aziadanyň finalyna çykdylar
Öňki iki oýunda Baýram Allaýarowyň şägirtleri malaýziýaly türgenlerden (9:2) hem-de Hytaýyň Makaosyndan bolan hokkeýçilerden üstün çykdylar (16:0), düýn bolsa ýoldaşlyk duşuşygynda Eýran Yslam Respublikasynyň türgenlerini ýeňmegi başardylar (13:2). Şeýlelikde, türkmenistanlylar mümkin bolan 9 utukdan 9 utuk topladylar. 26-njy fewralda geçiriljek ikinji diwizionyň aýgytlaýjy oýnunda olar “A” toparynda birinji orny eýelän Gyrgyzystanyň ýygyndysy bilen duşuşarlar.


text:
Janly tebigat Delfin
Delfinler juda akylly jandardyr. Olarda adamlara mahsus käbir häsiýetleriň bardygy hakynda grek rowaýaty bar. Gadymy döwürlerde deňziň kenar ýakasynda ýaşaýan bir oglanjyk delfin bilen dostlaşypdyr. Delfin ony suwuň içi bilen aýlagyň aňry ýüzündäki mekdebe gatnadypdyr. Oglanjygyň mekdebe gidýän hem-de mekdepden gelýän wagty delfin oňa kenarda garaşýan eken. Bir gün oglanjyk keselläp, okuwa gatnamagyny bes edipdir. Bu aýralyk delfine juda agyr degipdir. Günleriň birinde ol dostuna garaşýan ýerinde heläk bolupdyr.
Taryhy maglumatlardan belli bolşuna görä, Delfinler balykçylaryň hem ýakyn kömekçisidir. Olar balyklary tora salmaga kömekleşipdirler. Hoşallyk hökmünde balykçylar kömekçilerini çörek bilen naharlapdyrlar. “Pilorus Jek” diýip atlandyrylýan delfin 30 ýylyň dowamynda Täze Zelandiýada gämilere Admiralteý aýlagynyň aňry ýüzine geçmäge kömekleşipdir. Ol gäminiň öňünden ýüzüp ýol görkezipdir. Ony goramak barada ýörite kanun kabul edilipdir.
Delfinler suwda ýaşaýandyklaryna garamazdan, howadan dem alýarlar. Olar köplenç topar bolup, ýagny 15-40 sany bolup ýaşaýarlar. Delfinler, esasan, çagalary diýseň gowy görýärler. Olar körpeleriň iň ýakyn dostudyr
21 сентября 2013
Delfini kinofilmlerde hem iň akylly jandarlaryň hatarynda görkezýärler.


text:
ABŞ-nyň Maliýe departamenti Orsýetiň prezidenti Wladimir Putine ýakyn bolmakda güman edilýän 210 resmisini we milliarderini öz içine alýan sanawy çap etdi. Olaryň derňewlere we geljekde sanksiýalara sezewar ediljegi Kremlde gahar-gazap döredi.
30-njy ýanwarda çap edilen we Kreml hasabaty diýlip atlandyrylan dokumentde 114 sany orsýetli syýasatçynyň we 96 sany “oligarhynyň” ady agzalýar. ABŞ olaryň Orsýetiň prezidenti Wladimir Putin bilen ýakynlygy sebäpli baýandygyny aýdýar.
Hasabat sanksiýalary öňe sürmeýär we prezident Donald Trampyň administrasiýasy häzirki wagtda Orsýet babatynda täze sanksiýalary girizmeýändigini Kongresse duýdurdy.
Täze sanaw Putiniň 43 sany kömekçisini, şol sanda prezidentiň metbugat-wekili Dmitriý Peskowy, şeýle-de 31 ministrini, şol sanda premýer-ministr Dmitriý Medwedewi öz içine alýar.
Orsýetiň döwlet gözegçiligindäki iri kompaniýalaryň ýolbaşçylary, şol sanda Rosneftiň başlygy Igor Seçin ABŞ-nyň sanawynda görkezilýär.
29-njy ýanwarda Dmitriý Peskow ABŞ-ny Orsýetiň 18-nji martda geçirjek prezidentlik saýlawlaryna goşulyşmaga synanyşyk etmekde aýyplady.


text:
Demirgazyk Koreýa dünýädäki ýagdaýy gaty az bilinýän we diýseň ýapyk saklanýan ýurtlaryň biridir. Şonuň üçinem ol şol bir wagtyň özünde iň köp gyzyklanma döredýän ýurt saýylýar. Indi ol ýurda gitmek owalkylar ýaly gaty kyn däl. Ýöne turist bolup ol ýurda gitmek gaty gymmada düşýär. Üstesine, ol ýere syýahat etmek isleýänem gaty az. Şonda-da Demirgazyk Koreýanyň paýtagtyny eýdip-beýdip görsem diýýän gaty köp adam bar.
Munyň üçin Şwed startapy bolan "Scene There" tarapyndan taýýarlanan wirtuwal gezelenç häzirlikçe Demirgazyk Koreýa gidip bilmeýän, ýöne Phenýany wirtuwal görnüşde görüp höwesini biraz köşeşdirmek isleýänler üçin gowy güýmenje bolup biler.
"Scene There" startapynyň gurjusy Markus Olsson Demirgazyk Koreýanyň raýatlarynyň durmuşyny 360 derejeli kameralar bilen surata düşürip, şäheriň ýaşaýjylarynyň gündelik durmuşyny bolşy ýaly tomaşaçylara hödürleýär. Wirtuwal gezelençde şäheriň gezilip-görülmeli täsin ýerleri bilen tanyş bolmak, köçelerde aýlanmak, ýaşaýjylaryň irden, nahar wagty we iş gününden soň näme bilen meşgullanýandygyny görmek mümkindir. Wideoda tans edýän ýaşlary, balyk tutýan adamlary, iş-alada bilen başagaý işçileri görmek bolýar. Wideo tomaşa edenler özüni edil Phenýanda gezen ýaly duýýarlar.
Wideoda Phenýanyň esasy gezelenç ýerleriniň arasyndaky Kim Ir-sing we Kim Jong-Iliň äpet heýkelleriniň ýerleşýän Mansu depesini we Phenýan myhmanhanasyny hem görüp, hatda myhmanhana girip hem bolýar. Wideo gezelenje daşary ýurtlular üçin oňaýly hasaplanmaýan ýerler hem goşulypdyr. Meselem, Kim Ir-sing meýdançasynda çagalaryň rolik sürýändigi göze ilýär.
Ondan başga Phenýan wideo gezelenji tomaşaçylara şäheriň täsin ýerlerine ýakyndan seretmäge mümkinçilik berýär. Wirtuwal "turistler" ekrandaky mawy tegelege basyp bir ýerden başga ýere geçip bilýärler.
"SceneThere tehnologiýasy dürli ýerlerde surata düşürilen 360 derejeli wideolary biri-birine sepläp "real wirtuwal dünýäni" emele getirýär. Bu ýerde siz tomaşaçy höküminde öz isleýän ýeriňizi saýlap, şol taýdan seredip bilýärsiňiz" diýip, firmanyň internet sahypasynda nygtalýar.
Wideoda Demirgazyk Koreýanyň paýtagtynyň aýratynlykda görülmeli ýerlerini ählitaraplaýyn synlamak we olary jikme-jik öwrenmek hem mümkindir. Has elýeterli bolar ýaly, şeýle ýerler mawy tegelek şekiller bilen yşaratlanyp, olaryň ady ýazylandyr.
Demirgazyk Koreýada bolup gören adamlaryň aýtmagyna görä, ol ýurtda wideo surata düşürmek gaty kyn. Ýurtda wideo surata düşürýänlere gaty berk gözegçilik edilýär. Ol ýere baran turistleriň her bir hereketi, ýörite bellenen olaryň ýolbeletleri tarapyndan hemişe göz astynda tutulýar. Ýurduň ýolbaşçylary öz döwletiniň daşary ýurtlardaky abraýyna zeper ýetmeginden diýseň howatyrlanýarlar. Biziň telekanallarda tomaşa edýän wideolarymyzyň köpüsi diýseň ýokary derejede türgenleşik geçirilip gurnalýan harby paradlar we harby tehnikaly çäreler bolup durýar.
Ýöne operator Markus Olssonyň aýtmagyna görä, ol wideo surata düşüren mahaly hiç kim oňa päsgel bermändir we ýaşaýjylar hem oňa mähirli hem sypaýyçylykly çemeleşipdirler.
Olsson 2016-njy ýylyň sentýabr aýynda Demirgazyk Koreýa bir ýygnaga çagyrylypdyr. Operator ol ýygnakda Demirgazyk Koreýanyň startaplary bilen öz tejribelerini paýlaşypdyr. Ol şonda özüniň boş wagtynda erkin ýagdaýda gaty köp wideo surata düşürýär. Häzir ol wirtuwal gezelenç programmasyny "Oculus Store" diýen ýerden edinmek bolýar. Häzir wirtuwal reallyk äýnegi bolmaýanlar üçin, awtorlar onuň internet görnüşini hem işläp taýýarlapdyrlar. Şu sepden wideony tapyp, tomaşa edip bolýar.
Wideo tomaşa edenler, munyň Demirgazyk Koreýanyň hökümetiniň nobatdaky tabşyrygy bolup durýandygyny pikir edip bilerler. Olsson hem aslynda munuň bir gezelenç žurnalistikasy materialy däldigini bildirýär.
"Biz wideo surata düşürýän mahalymyz hiç wagt ýeke bolmaýarys. Mundan daşaryn, biziň sirkde akrobaty wideo surata düşürmegimiziň öňi alyndy. Men özüme doly azatlyk berlendigini aýdyp bilmerin. Ýöne men hut ýygnakda çykyş etmäge çagyrylanym sebäpli, şeýle wideony surata düşürip bildim. Turist topary bilen giden bolsadym, bu mümkin bolmazdy" diýip, ol öz garaýşyny beýan edýär.
Golaýda Finlandiýanyň "Yle" habar gullugynyň habarçysy hem Demirgazyk Koreýanyň paýtagtynda wideo surata düşürmegi başarypdyr. Žurnalist Mika Makelainen turist ýolbelediniň berk gözegçiliginden sypmagy başaryp, ýurduň howpsuzlyk gullugynyň işgärleri tarapyndan tutulaýmagy ahmalam bolsa, şeýle howpa garamazdan, Phenýanyň adaty, harby çäreleriň geçirilmeýän güni ol ýerdäki durmuşy surata düşüripdir.


text:
25 martda Türkmenistanyň Prezidenti Gurbanguly Berdimuhamedow “Itera” halkara kompaniýalar toparynyň ýolbaşçysy Igor Makarowy kabul etdi. Ol özara bähbitli hyzmatdaşlygy has-da ösdürmegiň geljegini ara alyp maslahatlaşmak üçin Aşgabada geldi.
Prezident Gurbanguly Berdimuhamedow ýurdumyzda giňden tanalýan “Itera” bilen köpýyllyk netijeli hyzmatdaşlygyň özara bähbitlere doly laýyk gelýän ynamly hyzmatdaşlygyň aýdyň mysaly bolup durýandygyny kanagatlanmak bilen belledi.
Milletiň Lideri kompaniýanyň bilelikdäki möhüm taslamalary, ilkinji nobatda, nebitgaz we gurluşyk ulgamlarynda bilelikdäki taslamalary üstünlikli amala aşyrmagyň hasabyna türkmen-rus gatnaşyklaryny berkitmek işine goşýan goşandyny belläp, Türkmenistanyň özara bähbitli hyzmatdaşlygy ýola goýmaga uly ähmiýet berýändigini nygtady.
Duşuşygyň barşynda “Itera” halkara kompaniýalar toparynyň ýolbaşçysy döwlet Baştutanyna ozal berlen tabşyryklaryň ýerine ýetirilişi barada hasabat berdi hem-de täze işewür tekliplerini hödürläp, kompaniýanyň geljekde hem Türkmenistanyň Prezidenti Gurbanguly Berdimuhamedowyň başyny başlan giň gerimli özgertmelerini hem-de maksatnamalaryny amala aşyrmaga işjeň gatnaşmaga taýýardygyny tassyklady.
I.Makarow hyzmatdaşlyga bildirilýän gyzyklanma we berilýän goldaw üçin hoşallyk bildirip, “Iteranyň” geljekde hem öz üstüne alan borçnamalaryny öz wagtynda hem-de ýokary hilli ýerine ýetirjekdigine ynandyrdy.


text:
KIÇI FUTBOLYŇ ÖSÜŞ TARYHY
Ýazylan wagty: 14 мая 2018 Ýazan Mayichka
KIÇI FUTBOLYŇ ÖSÜŞ TARYHY Kiçi futbolyň döreýiş we taryhy ösüş köküni geçen asyryň jümmüşinden alyp gaýdýar. Latyn Amerikasynyň döwletlerinde XX asyryň 20-30-njy ýyllarynda mekdep okuwçylary we talyplar kiçi futboly azaldylan düzümde diňe bir açyk meýdançalarda däl-de, eýsem sport zallarynda hem oýnapdyrlar. Kem-kemden zaldaky futbolyň düzgüni resmileşdirilip başlanypdyr, diňe söýüjiler toparlarynyň gatnaşmagynda köpsanly ýaryşlar geçirilipdir. Öz manysy boýunça demokratik jemgyýetiň az sanly gatlagy üçin elýeterli bolan bu oýun Braziliýa, Urugwaý, Argentina ýaly döwletler üçin barha meşhur häsiýete eýe bolupdyr. Bu döwletleriň görnükli klublarynyň zehinli oýunçylary öz kiçi futbol toparlaryna çagyrýan pursatlary seýrek bolmandyr. Ýewropa kiçi futbol has soňrak gelipdir. Kiçi futbol Ýewropada ilkinji bolup awstriýalylar oýnap başlapdyr diýlip hasaplanylýar. 1958-nji ýylda Awstriýanyň milli ýygyndy toparynyň ýolbaşçylarynyň biri Ýosef Argauer bu oýun baradaky pikiri Şwesiýadan getirýär, onda bu duýgy dünýä çempionaty döwründe zalda brazil ýygyndysynyň iki taraplaýyn türgenleşik duşuşygyny synlandan soň döreýär. Ýozef kiçi futboldan duşuşyklar geçirmek baradaky pikir bilen gyzyklanyp, Wenanyň Ştathalesinde ýurduň öňdebaryjy futbol klublarynyň gatnaşmagynda turnir guramaklygy teklip edýär. Synag görnüşli duşuşyklar oňa gatnaşyjylaryň we guramaçylaryň göwnünden turýär. Gyş döwründe kiçi futbol boýunça turnirleri geçirmeklik däbe öwrülýär. Kem-kemden kiçi futbol boýunça ýaryşlar Ýewropanyň beýleki döwletlerinde-de meşhurlyk gazanyp başlaýar. Moskwada, Sankt-Peterbugda, Kiýewde, Tbiliside futbol toparlary (klublary) ýerli ýaryşlara gatnaşyp başlaýarlar. Soňra bu şäherlerde ýapyk manežleriň emele gelmegi bilen kiçi futbol boýunça geçirilýän ýaryşlar öz ähmiýetini ýitirip başlaýar. Muňa garamasdan, Ýewropa döwletlerinde gyş döwründe kiçi futbol boýunça futbol klublarynyň gatnaşmagynda geçirilýän ýaryşlar şu günki güne çenli meşhurdyr. Mysal üçin, Germaniýada şeýle turnirler elmydama ýiti häsiýete eýedir – köpsanly daşary ýurt futbol klublary oňa çakylyk almagy arzuw edýärler. Köp döwletlerde kiçi futbol ilkinji nobatda mekdepleriň, kolležleriň okuwçylarynyň, uniwerisitetleriň talyplarynyň arasynda has meşhurlyga eýe bolýar. Bu bolsa halkara futbol federasiýasynyň (FIFA-nyň) ýolbaşçylarynyň ünsüni özüne çekýär – olar bu oýnuň ýeke-täk düzgünini işläp taýýarlamaga başlaýarlar. Şu maksat bilen FIFA üç sany synag turnirini geçirýär. Olaryň biri 1986-njy ýylyň noýabrynda Wengriýada geçirilýär we bu ýurduň paýtagtynyň iri sport öýleriniň biri bolan „Budapeşt” dürli döwletlerden 8 topary ýygnaýar. Ýer eýeleri bolan Wengirýanyň ýygyndy topary finalda gollandlary utup, bu ýaryşyň ýeňijisi bolýar. Şeýle-de Ispaniýadaky we Awstriýadaky kiçi futbol boýunça synag ýaryşlary üstünlikli geçýär. FIFA-nyň kiçi futboly ösdürmekdäki indiki bir möhüm ädimi 1989-njy ýylga Gollandiýada geçen birinji dünýä çempionaty bolýar. Onuň aýratynlygy bu ýaryşa gatnaşmaklygyň sporta mahsus wezipeleri esasynda däl-de, FIFA-nyň çakylygy esasynda bolmagydyr. Bu hem öz-özünden düşünüklidir. Sebäbi kiçi futbol boýunça milli çempionatlar diňe birnäçe döwletlerde geçirilýär we deslapky saýlama oýunlary geçirmekligiň manysy ýokdur. Kiçi futbol boýunça birinji dünýä çempionatynyň ýeňijisi final duşuşykda Germaniýanyň güýçli toparyndan üstün çykan Braziliýa bolupdy. Şondan bäri kiçi futbol boýunça dünýä ýaryşlary ýeke-täk düzgünnama boýunça geçirilip başlanýar. Oňa gatnaşyjylar bu oýna ýöriteleşdirilen oýunçylar bolýarlar, kiçi futbolyň ýa-da köp döwletlerde atlandyrylyşy ýaly, futzalyň uly futboldan aýrybaşgalanmagy şeýle ýüze çykdy – bularyň ikisiniň-de halkara futbol federasiýasyna FIFA degişlidigine garamazdan, dünýäde futzalyň ösmegine meýilleşdirilen işleriň geçirilmegi üçin FIFA öz gurluşy boýunça ýörite komitet döredýär. FIFA-nyň futzal üçin komitetiniň esasy wezipesi oýnuň düzgünlerini kämilleşdirmek, dünýä çempionatlaryny guramak we geçirmek bolup durýär. 1989-njy ýyldan soň ýene-de dört sany dünýä çempionaty geçirilýär. 1992-nji ýylda Gankongda we 1996-njy ýylda Ispaniýada ýeňiş ýene-de braziliýalylaryň tarapynda bolýar. 2000-nji ýylda Gwatemalede we 2004-nji ýylda Taýlandda geçirilen dünýä birinjiliginde ýeňiş Ispaniýanyň ýygyndysynyň toparynda bolýar.
Okalan sany: 10 Jogaplar: ( 0 )


text:
NextTM hödürleýar
Halanan ýazgylar
Bölümler
Soňky jogaplar
Türkmenistanyň Prezidenti Gurbanguly Berdimuhamedow Hindistan Respublikasynyň täze bellenen Türkmenistandaky Adatdan daşary we Doly ygtyýarly ilçisi Azar Abul Hasan Hany kabul etdi. Ol döwlet Baştutanymyza ynanç hatyny gowşurdy.
Diplomat duşuşmaga döredilen mümkinçilik üçin hoşallyk bildirip, milli Liderimize Hindistan Respublikasynyň Prezidenti Ram Nath Kowindiň we Premýer-ministri Narendra Modiniň mähirli sözlerini we ähli ugurlarda türkmen-hindi gatnaşyklaryny işjeňleşdirmäge taýýardygy barada aýdanlaryny ýetirdi. Şunda, Hindistanyň hormatly Prezidetimiz tarapyndan geçirilýän we sebit hem-de ählumumy möçberde abadançylygyň, ösüşiň bähbitlerine laýyk gelýän döredijilikli parahatçylyk söýüjilik syýasatyna ýokary baha berýändigi we ony goldaýandygy aýdyldy.
Döwlet Baştutanymyz dostlukly ýurduň ýolbaşçylaryna hoşniýetli arzuwlaryny aýdyp, diplomaty jogapkärli wezipä bellenilmegi bilen gutlady hem-de oňa ikitaraplaýyn we köptaraplaýyn esasda, şol sanda iri halkara guramalarynyň hem-de düzümleriniň çäklerinde üstünlikli ösdürilýän özara peýdaly gatnaşyklaryň işjeňleşdirilmegine gönükdirilen asylly işinde üstünlik arzuw etdi.
Hormatly Prezidentimiz Gurbanguly Berdimuhamedow Türkmenistanyň Günorta Aziýa döwletleri, aýratyn-da, sebit möçberdäki möhüm taslamalary durmuşa geçirmekde ygtybarly hyzmatdaş bolan Hindsitan bilen däp bolan gatnaşyklaryň berkidilmegine gyzyklanma bildirýändigini belläp, iki döwletiň arasyndaky hyzmatdaşlygyň döwrüň talabyna we ikitaraplaýyn bähbitlere laýyk gelýän täze hile eýe bolýandygyny we onuň üstüniň täze mazmun bilen ýetirilýändigini aýtdy.
Şunuň bilen baglylykda, Aziýa sebitiniň döwletleriniň durmuş-ykdysady taýdan durnukly ösüşine, ählumumy energetika howpsuzlygynyň üpjün edilmegine gönükdirilen Türkmenistan-Owganystan-Pakistan-Hindistan gaz geçirijisiniň gurluşygy boýunça taslamany iş ýüzünde durmuşa geçirmek meselelerine aýratyn üns berildi. Munuň özi Ýewraziýa yklymynda parahatçylygyň, dostlugyň we uzakmöhletleýin hyzmatdaşlygyň köprüsine öwrüler.
Milli Liderimiz hem-de dostlukly ýurduň doly ygtyýarly wekili soňky ýyllarda döwletara gatnaşyklarynyň sazlaşykly ösüşe eýe bolýandygyny kanagatlanma bilen belläp, Söwda, ykdysady, ylym we tehnologiýa boýunça hyzmatdaşlyk baradaky Hökümetara türkmen-hindi toparyna möhüm ähmiýet berilýändigini, şeýle hem deňhukuklylyk we özara bähbitli esasda ýola goýulýan hyzmatdaşlygyň möhüm ugurlaryny kesgitlemekde esasy orun eýeleýän dürli derejedäki ikitaraplaýyn duşuşyklaryň yzygilerli dowam etdirilmelidigini nygtadylar.
Energetika we ulag pudaklary ýaly möhüm ugurlardaky tagallalaryň utgaşdyrylmagy wajyp bolup durýar. Türkmenistan bu babatda ýük daşamak üçin has amatly ugurlary üpjün edýän halkara ulag-üstaşyr geçelgelerini döretmek boýunça möhüm başlangyçlary öňe sürýär.
Medeni-ynsanperwer ulgamdaky däp bolan gatnaşyklar ikitaraplaýyn hyzmatdaşlygyň wajyp ugur bolmagynda galýar. Yzygiderli esasda Medeniýet günleriniň geçirilmegi, wekiliýetleri alyşmak, ylmy we döredijilik maslahatlary hyzmatdaşlygyň berkidilmegine ýardam edýär.
Ýoga we adaty lukmançylyk merkezleriniň açylmagy, şeýle hem hindi halkynyň ruhy ýolbaşçysy hasaplanylýan Mahatma Gandiniň Aşgabatda ýadygärliginiň oturdylmagy iki halkyň dost-doganlyk gatnaşyklarynyň pugtalandyrylýandygyny has aýdyňlygy bilen tassyklaýar.
Ilçi türkmen-hindi gatnaşyklary meselelerine yzygiderli üns berýändigi üçin hormatly Prezidentimiz Gurbanguly Berdimuhamedowa tüýs ýürekden hoşallyk bildirip, Türkmenistanda öz ýurduna wekilçilik etmegiň uly hormatdygyny nygtady. Jenap Azar Abul Hasan Han ählumumy gyzyklanmalara laýyk gelýän döwletara gatnaşyklaryny mundan beýläk-de pugtalandyrmak ugrunda hemmetaraplaýyn tagallalaryny gaýgyrmajakdygyna ynandyrdy.


text:
Nikola Tesla
Nikola Tesla 1856-njy ýylyň 10-njy iýullynda Smilýanda (Gospiç) doguldy.1943-nji ýylyň 7-nji ýanwarynda Nýu Ýork şäherinde aradan çykypdyr.Nikola Tesla Serb asylly oýlap tapyjy,fizikaçy we elektrofizika alymy bolan.Aslyna seretseň dünýä ýüzündäki bilimiň we tehnologiýanyň düýbünden üýtgedip biljek eneçeme ulanyşly we ulanyşly bolmaýan derňewleri-açyşlary oýlan alymdyr.Esasan hem açyşlarynyň arasynda iň täsini bolsa kabelsiz elektrik energiýanyň üpçünçüligi we muny subut etmesi has heme täsin galdyryjydyr.Tomas Edison bilen kim köp açyş etmek ýaryşy bolupdyr we elmydama Tesla has köp we peýdaly açyşlary edipdir.Elektrik energiýasyna degişli ençeme bimöçber açyşlary edipdir.1943-nji ýylyň 7-nji dekabr aýynda açyş patent sany yigrimi alty döwletde üç ýüz töweregi bolupdyr. Nýu Ýork şäheriniň käbir bölümlerinde 10-njy iýýulda Telsa güni hasap edip baýramçylyk belläpdirler.Manhattanda bolsa 40-njy köçe we 6-njy çatyrygyň burçlaryna Teslanyň ady dakylypdyr.Dünýäň iň belli žurnallaryndan biri bolan Taým žurnalynyň 1931-nji ýyldaky neşirinde Teslanyň 75 ýaş doglan güni mynasybetli žurnalyň baş sahypasyna surady goýulupdyr.
.


text:
Ýemende holera sebäpli ýogalýan adamlaryň sany gün saýyn artýar
Ýemende holera (Mergi) epidemiýasy sebäpli 27-nji aprelden bäri 1784 adam ýogaldy
Bütindünýä Saglygy goraýyş guramasy beren ýazmaça beýanatynda Ýemende dünden bäri holera sebäpli ýene-de 14 adamyň ýogalandygy, ýurdyň 21 welaýatynda şu günki güne çenli jemi 1784 adamyň ýogalandygy bellendi.
Beýanatda 27-nji aprelden bäri 344 751 adamyň holera keseli bilen keselländigi mälim edildi.
Bütindünýä Saglygy goraýyş guramasy düýn beren beýanatynda holera sebäpli 1770 adamyň ýogalandygyny habar berdi.


text:
Tebigy gazy iri öndüriji bolup durýan Türkmenistan çylşyrymly daşarky şertlere, şol sanda nebitiň we gazyň nyrhlarynyň durnukly pese düşmegine hem-de söwda boýunça hyzmatdaşlary bolan ýurtlarda ykdysady işjeňligiň peselmegine uýgunlaşmagy başardy. Bu barada Türkmenistanyň Prezidenti Gurbanguly Berdimuhamedow Ministrler Kabinetiniň geçen ýyldaky iň soňky mejlisinde belledi.
Döwlet Baştutanynyň belleýşi ýaly, häzirki döwürde dünýä ykdysadyýetinde çylşyrymly ýagdaýlar dowam edýär....
Transanatoliý turba geçirijisiniň taslamasy (TANAP) Türkiýäniň sebitdäki strategik ähmiýetini artdyrar we Azerbaýjanyň gaz serişdeleriniň Ýewropa bazarlaryna çykarylmagyna ýardam etjek gaz energetik geçelgeleri açar. Bu barada TANAP konsorsiumynyň ýolbaşçysy Saltuk Dýuzýol aýtdy, diýip Tren agentligi habar berýär.
TANAP gruzin-türkiýe serhedinden Türkiýäniň günbatar serhetlerine çenli geçiriler. Transadriatik (TAP) gaz geçirijisi bilen bilelikde TANAP «Şah Deňiz» azerbaýjan gaz käninden...
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 12-si hasaba alyndy.
Daşary ýurt walýutasyna ABŞ-dan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtobenzini satyn aldylar. Mundan başga-da, daşary ýurt walýutasyna tekiz boýalan we žakkard tüýjümek önümleriniň dürli görnüşleri, portlandsement, pagta süýümi, nah matalar ýerlenildi. Satyn alan ýurtlar: Russiýa, BAE, Türkiýe,...
Türkmenistanlylar 2017-nji — Sagdynlygyň we ruhubelentligiň ýylyny tamamlap, «Türkmenistan — Beýik Ýüpek ýolunyň ýüregi» şygary astynda geçiriljek Täze — 2018-nji ýyly uly umyt-arzuwlar bilen dabaraly garşyladylar.
29-njy dekabrda geçirilen Ministrler Kabinetiniň mejlisinde 2017-nji ýylyň jemlerini jemläp, Gurbanguly Berdimuhamedowyň belleýşi ýaly, tebigy gazy iri öndüriji bolup durýan Türkmenistan çylşyrymly daşarky şertlere, şol sanda nebitiň we gazyň nyrhlarynyň...


text:
Her kim ýalňyşyp bilýär.Kompýuterde ýa-da beýleki maglumat saklanýan enjamlarymyzda ýalňyşyp maglumatlarymyzy pozup ýa-da ýitirip bileris!
Ýitirilen we pozulan maglumatlary yzyna almak üçin her dürli programmalar bardyr. Bu programmalar her kime görä başgaça bolýar.
Bu temada ulanylşy aňsat we ýeňiljek bolan bir programma hakynda agzap geçmekçi.
Handy Recovery – programma arkaly pozulan maglumatlaryňyzy yzyna getirip bilersiňiz. Programma diňe kompýuter üçindir. Eger fleşkaňyzda ýa-da kompýuterde maglumatlaryňyz pozulsa Handy arkaly yzyna alyp bilersiňiz. Elbetde bu Çipleriňize degişli. Çipleriňizde pozulan bolsa hem yzyna alyp bilýärsiňiz. Onuň üçin çipiňizi kompýuter Çip okyjylar bilen birikdirmeli.
Programmanyň ulanylşy gaty aňsatdyr.
- Programmany açyp maglumatlaryň pozulan ýerini görkezmek.
- Gözlegi başlatmak.
- Gözleg dolýança garaşmak.
- Tapylan zatlary yzyna getirmek.
Programmany ilki açanyňyzda aşakdaky ýaly penjire açylar. Siziň maglumatlaryňyz haýsy ýerden pozulan bolsa şony saýlaň we analiz düwmesine basyň.
Analyz basanyňyzdan soňra Gözleg başlar. Gözleg gutarýança garaşyň.
Dolandan soňra programmanyň ýokarsynda duran Recover düwmesine basyň. Tapylan maglumatlary nirä goýmakçy bolsaňyz şol ýeri saýlap OK düwmesine basyň. Şeýlelik bilen siz maglumatlaryňyzy yzyna alyp bilersiňiz.
Programmany almak üçin şu ýere basyň. http://link.tsoltanov.com//29
Bu ýazgyny bize ýetiren: Yslam Myratyyew
Düşünmedik ýeriňiz bar bolsa Forum arkaly ýazyp bilersiňiz. https://forum.tsoltanov.com/
7,003 gezek okaldy


text:
Türkmenistanda prezident Gurbanguly Berdimuhamedowyň gol goýan ýörite karary esasynda, Ýeňiş baýramy mynasybetli 7-nji maý ýekşenbe güni iş güni we 8-9-njy maý günleri dynç günleri diýlip yglan edildi.
Emma muňa garamazdan, 8-nji maýda Aşgabatda mekdep mugallymlarynyň we çagalar baglarynyň terbiýeçileriniň işe çagyrylandygy, olaryň golaý-goltumdaky hapa-hupalary we gurluşyk galyndylaryny arassalamaga mejbur edilýändigi habar berilýär.
Azatlyk Radiosy bu barada aşgabatly synçy we ýazyjy Amanmyrat Bugaýew bilen söhbetdeş boldy.


text:
4 Eylül 2015 Cuma
TIKA-nyň Wekiliýeti Bilen Duşuşyk
2015-nji ýylyň 2-nji sentýabrynda Türkmenistanyň Daşary işler ministrliginde Türkmenistana iş sapary bilen gelen, Türkiýe Respublikasynyň Premýer-ministrliginiň Türk Hyzmatdaşlyk we utgaşdyryjy agentliginiň (TIKA) Başlygynyň orunbasary j-p Mehmed Süreýýa Eriň ýolbaşçylygyndaky wekiliýet bilen duşuşyk geçirildi.
Duşuşygyň dowamynda Türkmenistanyň we TIKA-niň arasyndaky hyzmatdaşlygyň ýokary derejesini belläp, taraplar geljekde dürli çygyrlardaky bilelikdäki tagallalary giňeltmegiň we sazlamagyň tarapdarydygyny beýan etdiler. Şeýle hem, medeni-gumanitar pudagyndaky oňyn özaragatnaşyklaryň meselelerine seredildi.
Kaydol: Kayıt Yorumları (Atom)


text:
Düşündirişler
My love
- Ummon May 31, 2011
`internet download manager` programmasyny kompyuterine gursan dinlan hemme zadyny yuklap bolyarTürkmen talyby
- S Beater May 23, 2011
privet S Beater. sen biskekte bolsan menem stanbulda :)Goresim gelyar
- S.T. May 23, 2011
Meňňem öýe gidesim gelýä :(. Ýene 1 aýdan biletlerimiz çykýa :).Görsedim men seni
- S.T. May 23, 2011
Administraktor sen nirde??? jogap ber!!!Görsedim men seni
- S.T. May 23, 2011
Yuklan aydymlarym halem cykanoklay admin nirde??? taze agza boldum diysem admin gaharymy getiryar. mena 40`a yakyn aydym we klipleri yuklapdim.... nirde??? adminin haladilniginde dur islan wagty alyp iyya wagtyn gecmegi b/n zayalansa musura atya... admini tanayanyn bar bolsa aytda hic bolmasa 2 gunde bir habar alsyn saytyndan..............


text:
Dost-Doganlygyň Taryhy
GARAJAOGLAN TÜRKMEN ILINDE
Garajaoglan diýlende, gulagyňda aýdym–saz yanlanyberýär. Tutuş 17–nji asyryň tümlügini aýdım–saz bilen ýagtyldan şahydyr Garajaoglan. Aýdym sözi Garajaoglan sözi bilen badaşyp gidipdir. Şygyrlarynyň sözi şeýle gudratly, setirleriniň täsiri güýçli şahyryň hem asly Türkmendir.
Garajaoglan ýaly türkmen gelin–gyzlaryna sarpa goýan, olary beýgelden, başga şahyr barmyka berin. Onuň eserlerini okap çykanyňda, şygyrlarynyň her harpynda, her oturynda, her setirinde, hatda her setiriniň aralaryndaky boşluklarda hem gyz–gelinlere goýlan sarpa, olaryň yşgyna, söýgüsine, wepasyna bagyşlanan yşgy wasp edýän owaz duýlyp dur. Şol daglary gümmürdedýän yşk owazy häli–häzir hem ýaňlanyp duran ýaly. Garajagolanyň gyz–gelinlere bolan şol söygüsini ne garyplyk, ne–de pukaralyk basyp bilipdir, ne-de ýat illerde çekilen uzyn-uzyn aýralyk. Diňe ölmedigiň alnyndan çykýan garrylyk bu söýginiň üstüne kükräpdir, emma hökümrowan garrylygam Garajaoglanyň joşgunly ýüregine çäre tapyp bilmändigini aşakdaky setirlerinde hem görmek bolýar.
Öläýsemde, söýgülim, üstüme sen gel,
Gözüň ýaşy bilen ýuw sen Leýla, Leýla!
Soňky demine çenli ýüregi söýgi bilen dolup–daşan Garajaoglan, 1606-njy ýylda Türkmenistanyň Gyzyletrek etrabynda, ýagny türkmeniň ýomut taýpasynyň has köp ýaşaýan ýerlerinde eneden doglupdyr. Garajaoglan bilen baglanşykly dürli–dürli söhbetdir rowaýatyň bardygyny, ýöne doly ýygnalmandygyny, şolaryň birinde bolsa Garajaoglanyň Gyzyletrek etrabynda eneden doglup, soňra bir saý–sebäp bilen türk iline baş alyp gidendigini türkmen çeşmeleri habar berýär.
Garajaoglanyň şygyrlary Türkiýäniň, Fransiýanyň, Awstriýanyň, SSSRiň dürli medini ojaklarynda saklanýar. Türkiýede dürli ýyllarda onun eserleri uly tiraj bilen neşir edilipdir, Rus diline hem terjime edilipdir. Azerbaýjanlar bu şahyra öňräkden bäri belet. Hatda Garajaoglan hakdaky bir dessanyň ýewreý dilindäki nusgasynyň Kazan universitetinde saklanýandygyny alymlar habar berýärler. Umuman, dünýäde Garajaoglanyň döredijiligi bilen gyzyklanan, gyzyklanýan uly-uly alymlaryň bardygy aýan. Garajaoglanyň öz ilinde hem döredijiligi az öwrenilmeýär.
Şahyryň "Gara Dälmidi?", "Gyrmyzy", "Saçyň", "Mämeleriň", "Ölmez işim" diýen aýdymlrynyň aýdylýanyny, özem ýürekden diňlenýänini ýatlap geçmegiň özüniň hem ýeterlik boljagyny belläp geçmek isleýärin. Halkyň arasynda Garajaoglan bilen baglanşykly dürli–dürli söhbetdir rowatalar bar bolsa hem olaryň doly ýagnalmandygyny görmek bolýar.
Türkmen çeşmeleriniň habar berşi ýaly bu ugurda saldamly goşant goşänlardan Berdi Kerbabaýew hem-de türkmen gadymiýetini ylmy taýdan öwrenmekde ägit uly işler bitiren alym Abdyrahman Mülkamanowy görkezmek bolar. Ýetmişinji ýyllarda Berdi Kerbabaýewiň Türkiyä syýahaty we Garajaoglanyň uly şahyrana döredijiligini ýerli materýallar bilen, beýleki türkmen şahyrlarynyň eserleri, dessanlar bilen deňeşdirip öwrenip, monografiýa ýazypdyr, onuň ömrüne degişli maglumatlary degşirip, täze maglumatlaryň üstünden barypdyr.
Iň esasy zat hem, Garajaoglanyň eserleriniň Türkeyede neşir edilen doly ýygyndysyny türkmen ýazuwyna geçirip, giňişleýin sözlük bilen üpçün edip, neşire taýýarlapdyr. Emma ne monografiýa dolulygyna okyja ýetdi, ne-de Garajaoglanyň eserleriniň ýygyndysy. 1973-nji ýylda neşir edilmeli bolan Garajaoglanyň kitaby neşirden yzyna alynýar we şondan soň onuň kitaby neşir edilmeýär. Garajaoglan hakynda maglumatlaryň ählisi alym Abdyrahman Mülkamanowyň ylmy barlaglaryna esaslanýar.
Garajaoglanyň ömrüni we şahyrana döredijiligini öwrenmekde onuň adyna ýakyn başga şahyryň we şahsyň bardygy belli bir derejede kynçylyk döredýär. Türkmen ilinde Gara Oglan, Gara Şahyr, Garaja Batyr diýen belli adamlar bar. Garagum çölünde Garajaoglanyň galasy ir wagtlarda ýumrulyp gidipdir. Köpetdagda Garajaoglan jülgesi hem bar diýip eşidilýär. Şu maglumatlaryň biziň söýgüli Garajaoglan şahyrymyz bilen nä derejede baglanşygy bardygyny ylım, geljekde anyklar diýip umyt edýäris.
Garajaoglanyň "Gara Dälmidir" diýen meşhur goşgusyna dürli dillerde gabat gelmek bilen bu goşgy türk dilinde 2 bent, Türkmen dilinde 7 bent, başgalar aýdanda bolsa 3–4 bentden ybarat bolýar. Goşgynyň setirlerinde hem belli bir derejede tapawutlarynyň bardygyny görmek bolýar.
Garajaoglanyň “Gyrmyzy” goşgusynyň ykbaly hem ýokardaky aýdymyň ykbalyna çalymdaşdyr. Bagşylar bu aýdymy az-kem üýtgedip aýdýarlar:
Türk dilinde:
Iki bilbil geldi gondy tekene,
Başy ýaşyl, aýaklary gyrmyzy.
Türkmen dilinde:
Iki gözel biziň baga keşt eder,
Başyň ýaşyl aýaklaryň gyrmyzy.
Garajaoglanyň eserlerinde dürli dillerde bar bolan setirlerindäki üýtgeşikliklere seretmezden onuň goşgularyndan alyp size hödürlemekçi bolýan bentlerimizi okap görüň, edil bal ýalan ýaly bolaýarsyňyz:
Gel indi Garajaoglan gel indi,
Gara bagrym dilik dilik dilindi.
Jiger paralandy, iki bölündi,
Bir bölegi gyzyň elinde galdy.
ýa-da:
Aman hey allahym aman,
Ne aman biler, ne zaman.
Üstümüzde çaýyr çemen,
Bitmezden bir dem süreli.
ýa-da:
Garajaoglan uşak bolsam
Ýar bilinde guşak bolsam,
Bir atlasdan düşek bolsam,
Ýar astyna serse meni.
Türkmenistanda bar bolan ylmy çeşmelere salgylanylanmak bilen Garajaoglanyň 1689-njy ýylda 83 ýaşap dünýäden ötendigi aýdylýar. Bar bolan şol ylmy çeşmelerden çen tutmak bilen Garajaoglanyň ölenine 300 ýyldan hem köp wagtyň geçendigini aýtmak bolýar. Şol sene mynasybetli hem Türkmenistanyň Magtymguly jemgyýeti Garajaoglanyň adyny ebedileştirmek maksady bilen Türkmenistanyň prezdentine teklip bilen ýüz tutty. Ýüz tutma oňyn garşylnanyp, Garajaoglanyň ady köçä dakyldy.


text:
19 Haziran 2015 Cuma
Türkmenistanyň Prezidenti Türkiýeniň Prezidentine Gynanç Hatyny Iberdi
Türkmenistanyň Prezidenti Gurbanguly Berdimuhamedow Türkiýe Respublikasynyň Prezidenti Rejep Taýyp Ärdogana ozalky Prezident Süleýman Demireliň biwagt aradan çykmagy zerarly Türkmenistanyň halkynyň adyndan we hut öz adyndan çuňňur gynanjyny beýan etdi.
“Süleýman Demirel görnükli syýasatçy we döwlet işgäri bolup, Türkiýäniň we onuň halkynyň abadan hem-de bagtyýar durmuşda ýaşamagy ugrunda örän uly işleri bitirdi” diýlip, hatda bellenilýär.
Kaydol: Kayıt Yorumları (Atom)


text:
Офис СоМ East в Киеве
ул. Прорезная 10, оф. 66
Киев, 01034, Украина)
Офис CoM East во Львове
ул. Костомарова 1/3, оф. 5
Львов, 79000, Украина
Офис CoM East в Тбилиси
Ул. Д. Гамрекели 19, оф. 611
Тбилиси, 0160, Грузия
Офис CoM East в Ереване
ул. Чаренца 1, оф. 201
Ереван, 0025, Армения
Офис СоМ East в Беларуси
Просп. Независимости 95/1, оф. 807
Минск, 220043, Беларусь
Офис СоМ East в Молдове
ул. Александри Василе 78, оф. 210
Кишинев, 2012, Молдова
Bileleşigiň utgaşdyryjylary
Häzirki wagtda “Bileleşigiň utgaşdyryjylary” Şäher häkimleriniň bileleşigine gol çeken, emma şertleri ýerine ýetirmek üçin zerur hünärleri we/ýa-da çeşmeleri bolmadyk häkimlikleri strategiki ýol görkezmek, maliýe we tehniki goldaw bilen üpjün edýän häkimiýetler bolup durýarlar.
Bileleşigiň utgaşdyryjylary maliýe kömeginden başga-da gol çekenlere kömürturşy gazynyň çykýan çeşmeleri kesgitlemekde, Durnukly energiýa hereket meýilnamalaryny döretmekde we durmuşa geçirmekde goldaw berýärler.
Bileleşigiň utgaşdyryjylarynyň iki görnüşi bar:
- Ýurt derejesinde utgaşdyryjylar: Milli energiýa guramalary we/ýa-da ministrlikler ýal döwlet derejesnde guramalar
- Ýerlerdäki utgaşdyryjylar: sebit, welaýat ýa-da ýerli häkimiýetleriň toparlanyşyklary ýaly merkezi däl häkimiýetler
Ýurt derejesindäki we ýerlerdäki utgaşdyryjylar Ýewropa Topary tarapyndan Şäher häkimleriniň bileleşiginiň iň möhüm hyzmatdaşlary hasaplanýar, sebäbi olar ýerli häkimiýetlere öz ýerlerinde barmagy aňsatlaşdyrýarlar, bileleşige gol çekenlere borçnamalaryna amal etmek üçin zerur tehniki, maliýe, administratiw we syýasy goldawy berýärler.
Häzirki sanawy aşakda we şu ýerde tapyp bilersiňiz (PDF formatynda).
List of Covenant Coordinators: Bileleşigiň utgaşdyryjylarynyň sanawy:
211 Tapylan bileleşigiň utgaşdyryjylary..
Şäher häkimleriniň bileleşigi
Ädimme-adim bileleşik
Gol çekenler
Bileleşigiň utgaşdyryjylary
Bileleşigi goldaýjylar
Academia corner
Local and Regional Energy Agencies
Degişli başlangyçlar
Ýüz tutmak
Durnukly energiýa hereket meýilnamalary
Monitoring Action Plans
Ajaýyplygyň ülňüsi
Демонстрационные проекты
Coordinators and Supporters’ Benchmark of Excellence
Ýerli häkimiýet hökmünde
Welaýat ýa-da sebit hökmünde
Birleşme ýa-da ýerli häkimiýetleriň arabaglanyşygy hökmünde
As a Local and Regional Energy Agency
Bileleşigiň kartasy
Täzelikler | Gün tertibi | Sahypanyň kartasy | RSS kömek | Minnetdarlyk | Kanuny


text:
Aşgabatda şu ýylyň 12-13 oktýabrynda Garaşsyzlygyň 26 ýyllygyna gabatlanyp Türkmenistanyň ykdysady gazananlarynyň sergisi geçiriler.
Baş ykdysady gözden geçirilişe ministrlikler, pudak edaralary, kärhanalar, guramalar, häkimlikler we Türkmenistanyň senagatçylar we telekeçiler birleşmesiniň agzalary gatnaşar.
Sergä gatnaşyjylar ekspozisiýalaryň 100-den gowragyna syn edip, Türkmenistanyň Garaşsyzlyk ýyllary içinde senagatda, oba hojalygynda, gurluşykda, energetikada, ulag-aragatnaşyk ulgamynda, söwda pudagynda, hyzmatlarda we maliýe-bank toplumynda gazananlary bilen tanşyp bilerler.
Şeýle-de, sergide saglygy goraýyş, syýahatçylyk, medeniýet we ylym-bilim ulgamynda gazanylanlar görkeziler. Sergi ekspozisiýasynda myhmanlar Aşgabatda we welaýatlarda durmuşa geçirilýän durmuş-ykdysady özgerişlikler bilen tanyşdyrylar.
Aýry-aýry pawilýonlar ýurdumyzyň döwlete dahylly däl ulgamynyň ösüşlerine bagyşlanar.
Metbugat materiallary esasynda taýýarlan Goçmyrat Orazberdiýew.


text:
ТК ТМ 08 tehniki komitetiniň ýygnaklarynyň geçirilen seneleri we işiniň netijeleri:
2016-njy ýylyň 23-nji maýy – tehniki komitetiň agzalarynyň birinji ýygnagy geçirildi.
Netijeler – kandidaturalary aşakdaky wezipelere saýlamak we tassyklamak:
TК ТМ 08 tehniki komitetiniň başlygy – Mäligulyýewa Aýkamar,
ТК ТМ 08 tehniki komitetiniň başlygynyň orunbasary – Jumaýew Döwlet,
ТК ТМ 08 tehniki komitetiniň kätibi – Ýaýlanowa Dilber;
Halkara ISO standartlaryna laýyk gelýän 24 sany milli standartlary taýýarlamaklygy öz içine alýan 2016-2018 ýyllar üçin standartlaşdyrmalar boýunça Meýilnamany seretmek we kabul etmek.
2016-njy ýylyň 22-nji iýuny – tehniki komitetiň agzalarynyň ikinji ýygnagy geçirildi
Netijeler - ТК ТМ 08 tehniki komitetiniň agzasy hökmünde Türkmenistanyň Dokma senagaty ministrliginiň wekiliniň gatnaşmagynyň zerurlygy baradaky çözgüdi kabul etmek;
«Türkmenistanyň Çyzykly şertli belgiler boýunça Milli guramasynyň» («GS1 Türkmenistan»), werifikasion laboratoriýasynyň işi üçin normatiw baza hökmünde milli standartlary döretmegiň zerurlygy barada seminary geçirmek.
2016-njy ýylyň 23-nji sentýabry - tehniki komitetiň agzalarynyň üçünji ýygnagy geçirildi
Netijeler – Ilkinji we iň esasylaryň hatarynda bolan milli standartlaryň - TDS-ISO/IEC 15416:2000(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Çyzykly şertli belgileriň çap ediliş hilini synag etmegiň düzgünleri – Çyzykly simwollar» we TDS-ISO/IEC 15420:2009(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary - EAN/UPC çyzykly şertli belgisini simwollaşdyrmagyň düzgünleri» taslamalaryna seretmek we kabul etmek.
2016-njy ýylyň 10-njy dekabry – tehniki komitetiň agzalarynyň dördünji ýygnagy geçirildi
Netijeler - TDS-ISO/IEC 15426-1:2006(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Çyzykly şertli belgileriň werifikatorlarynyň laýyklygyny barlamagyň düzgünleri – Bölüm 1: Çyzykly simwollar», TDS-ISO/IEC 16390:2007(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Interleaved 2 of 5 çyzykly şertli belgisini simwollaşdyrmagyň düzgünleri» we TDS-ISO/IEC 16388:2007(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Code 39 çyzykly şertli belgisini simwollaşdyrmagyň düzgünleri» milli standartlaryň taslamalaryna seretmek we kabul etmek.
2017-nji ýylyň 7-nji apreli – tehniki komitetiň agzalarynyň bäşinji ýygnagy geçirildi
Netijeler - TDS-ISO/IEC 15417:2007(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Code 128 çyzykly şertli belgisini simwollaşdyrmagyň düzgünleri» milli standartyň taslamasyna we МТК 517 tehniki komitetiniň ГОСТ ISO/IEC 15438:2015(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – PDF417 çyzykly şertli belgisini simwollaşdyrmagyň düzgünleri» tassyklanylýan taslamanyň düzedişlerine seretmek we kabul etmek.
2017-nji ýylyň 5-nji iýuly - tehniki komitetiň agzalarynyň altynjy ýygnagy geçirildi
Netijeler - TDS-ISO/IEC 15419:2009(Е) «Maglumat tilsimatlary – Awtomatiki anyklaýyş we maglumatlary açyklamak tilsimatlary – Çyzykly şertli belginiň sanlaýyn görkezmesinde we çap edilmeginde parametrleriň synaglary» milli standartyň taslamasyna seretmek we kabul etmek hem-de ISO/IEC 15421:2010(Е) «Information technology. Automatic identification and data capture techniques. Bar code master test specifications» laýyk gelýän halkara standartyny we onuň salgylanýan iki sany - ISO 5-3:2009 «Photography and graphic technology. Density measurements. Part 3: Spectral conditions» we ISO 18911:2010 «Imaging materials. Processed safety photographic films. Storage practices» standartlaryny taýýarlamaklyga МТК 517 tehniki komitetiň standartlaşdyrmak boýunça 2018-nji ýylyň Meýilnamasyna goşulmagyny teklip bermek.


text:
Bagtyýar zamanyň türkmen gelin-gyzlary
Türkmenistanyň Döwlet medeniýet merkeziniň Döwlet muzeýi Halkara zenanlar güni mynasybetli gurnalan “Bagtyýar zamanyň türkmen gelin-gyzlary” atly serginiň açylyşyna gatnaşmak isleýänleriň hemmesini 2018-nji ýylyň 2-nji martynda sagat 15:00-da myhmançylyga çagyrýar.
Berkarar döwletimiziň bagtyýarlyk döwrüniň her bir güni uly ösüşlere, rowaçlyklara we toýdur baýrama beslenýär. Baharyň gelmegi bilen, ýaşyl reňkli baýdagy buýsanç bilen parlaýan ýurdumyzda Halkara zenanlar güni mynasybetli geçirilýän baýramçylyk çäreleri şatlyk-şowhuna beslenýär. Hormatly Prezidentimiz her ýyl bu baýramçylyk mynasybetli kümüş saçly käbelerimizi, baýdak boýly gelinlerimizi, eýjejik uýalarymyzy, çagalar bagynyň körpe gyzjagazlaryny, okuwçy we talyp gyzlarymyzy Şa serpaýy bilen begendirýär.
Halkymyz adamzat taryhynyň irki döwürlerinden başlap, gelin-gyzlara aýratyn söýgi we hormat bilen garapdyr. Geçmişde gelin-gyzlarymyz edermenlikde, pähim-paýhaslylykda erkek adamlardan pes oturmandyrlar. Olar dokaýan halylarynda, çekýän keşdelerinde halkymyzyň taryhyny özboluşly şekilleriň, nyşanlaryň üsti bilen şöhlelendirmegi başarypdyrlar we gadymyýetimizi şu günümize baglapdyrlar.
Beýik Ýüpek ýoly asyrlar boýy dünýä halklarynyň ykdysady durmuşyna, söwda işleriniň rowaçlanmagyna, olaryň medeni durmuşyna, sungatyň we çeper döredijiligiň baýlaşmagyna hem-de gülläp ösmegine uly täsir edip gelipdir.
Türkmen halkynyň baý hem özboluşly medeniýetinde milli senetçilik aýratyn orny eýeleýär. Ýüpekçilik we dokmaçylyk şolaryň hataryna degişli bolup, öz gözbaşyny gadymyýetden alyp gaýdýar. Merkezi Aziýada ýüpekçiligiň has gadymy döwürlerde giňden ýaýrandygy taryhy hakykatdyr. Şol sanda türkmen halkymyz özüniň gaýtalanmajak milli aýratynlyklara eýe bolan ýüpek matalaryny dokapdyrlar. Keteni şolaryň naýbaşysy hasaplanýar. Älemgoşar öwüşginli reňbe-reň keteniden tikilen owadan milli lybaslarymyz gelin-gyzlarymyzyň görküne görk goşup, olara gaýtalanmajak millilik ruhuny çaýýar. Şu günlere çenli gelip ýeten milli egin-eşiklerimiz, gündelik durmuş bilen bagly däp-dessurlarymyz üçin hem gelin-gyzlarymyza, enelerimize, mamalarymyza minnetdar bolmalydyrys.
Hormatly Prezidentimiz Gurbanguly Berdimuhamedow gelin-gyzlarymyzyň çekýän zähmetine, alyp barýan köptaraply işine mynasyp baha berýär. Döwlet sylaglaryna eýe bolýanlaryň arasynda gelin-gyzlaryň köp duş gelmegi munuň aýdyň mysalydyr.
Türkmenistanyň Döwlet medeniýet merkeziniň Döwlet muzeýinde Halkara zenanlar gününe bagyşlanyp „Bagtyýar zamanyň türkmen gelin-gyzlary“ atly sergi gurnaldy. Bu sergide muzeýiň gaznasynda saklanylýan zenan şaý-sepleri, halylaryň birnäçe görnüşi, ussat suratkeşlerimiziň eserleri hem-de häzirki döwürde döredilen zergärçilik eserleriniň birnäçesi görkezilýär. Şonuň ýaly-da, bu ýerde milli zenan lybaslarymyzyň gadymy nusgalaryda sergilendi. Nakgaşlaryň çeken eserlerinde bolsa, ajaýyp gülleriň şekili, çeper elli gyz-gelinlerimiziň döreden önümleri öz beýanyny tapýar. Sergide ýerleşdirilen zergärçilik eserlerinde Berkarar döwletimiziň bagtyýarlyk döwrüniň beýik ösüşleri wasp edilýär.